
Redaktore 


BONVENON al nia printempa 
numero, eldono verŝajne pli dika ol 
iam antaŭe. Ni esperas, ke plaĉos al 
vi ĉio, kion ni amasigis. 

Ĉi tiu ekzemplero atingos vin en 
aprilo 2017, monato tre grava por 
Esperanto. Se vi ne jam sciis, pro la 
kovrilo vi sendube nun komprenas 
la kialon. Antaŭ 100 jaroj, la 14-an 
de aprilo 1917, mortis la homo, kiu 
donacis Esperanton al la mondo, 
Ludoviko Zamenhof. 

Ni ne provis doni la tutan 
vivrakonton de tiu pionira idealisa¬ 
tion ne eblus fari eĉ en nekutime 
dika numero. Ĉiuokaze, aliaj jam 
bone plenumis la taskon, inkluzive 
de nia propra Marjorie Boulton, 
kies biografion pri li vi baldaŭ 
povos aĉeti en renovigita versio. 
Kion ni elektis fari anstataŭe estis 
iom prezenti Zamenhofon, sed 
precipe paroli pri liaj rilatoj kun ĉi 
tiu insularo. Ni esperas, ke eĉ la 
plej spertaj inter vi lernos ion 
novan pri la inventinto de la lingvo, 
kiun ni ĉiuj elektis lerni, kaj kiu 
estiĝis kun unusola parolanto, kiu 
multe oferis por sukcesigi gin. 

Kaj ni esperas, ke multaj el vi 
festos la lingvon en Edinburgo ĉe la 
Kunkongreso. Bele estas por ni 
konstati, ke pluraj el niaj novuloj 
frue aliĝis. Agrablan legadon kaj 
(kun-)kongresumadon! ■ 


La 

Ne estis mi tie , 
preĝante plorpie: 
katenis min sklave Siberio. 

La famon ne true, 
nur poste, malfrue, 
simile al eho de mortkrio 
mallonga sciigo alportis: 

"La Majstro mortis!" 

Sed scias mi sente, 
ke oni sensente 
plezurojn pelante babiladis, 
eĉ kiam plorante 
la ĉerkon portante 
amaso funebra trapaŝadis. 
Mallonga sciigo alportis: 

"La Majstro mortis!" 

Por ili,jen homo , 
eĉ malpli - nur nomo 
sin kaŝis por ĉiam en la ĉerko ... 
Por ni , funebrantoj , 
por pacbatalantoj 
gi gardas kreinton de mondverko. 
Mallonga sciigo alportis: 

"La Majstro mortis!" 

Verkis tiun poemon Julio Baghy, 
kiu mortis en 1967, antaŭ 50 jaroj. 

La jaro de la jubileo por Zamenhof 
ankaŭ do estas jubilea por li. 

La kovrilan bildon de Zamenhof 
desegnis John Hartley en 1941. 

Drondo en kuniklejo 


Sam Poynter 


Pasintan oktobron EAB revenis al Londono por 
plia ekzemplo de sia serio Drondo , kiu celas 
paroligi kaj diskutigi homojn nuren Esperanto. 
Sam Poynter ĉeestis sian unuan ... 


MI MALOFTE vizitas 
Londonon, ĉar tio 
postulas almenaŭ 
duhoran trajnvojaĝon 
de tie, kie mi loĝas en 
suda Kimrio, kaj 
ampleksan porcion el mia poŝmono. 
Sed tiun grizan oktobran sabaton, 
io sukcese logis min al nia fierinda 
ĉefurbo: la promeso de amika 
etoso, vigla diskutado, kaj la feliĉa 
barba vizaĝo de nia kara rondestro 
Tim Owen. 

Pro londona drondo mi vojaĝis. 
Drondo estas, laŭ la retejo, paroliga 
diskutrondo por studantoj de 
Esperanto. Tamen ne ĉiuj el ni estis 
lernantoj, ĉar ankaŭ spertaj 
esperantistoj ŝajne avidas la ŝancon 


grupe interparoladi, kaj do mi estis 
renkontiĝonta kun Marteno Miniĥ, 
Kat Newbould, Anica Page, Terry 
Page kaj Mikaelo Sims, krom la 
antaŭmenciita Tim. 

Kaj, profunde en la kuniklejeca 
hejmo de la YMCA-klubo en Great 
Russell Street, ni diskutemaj 
esperantistoj kolektiĝis por 
pritrakti la temojn, kiujn Tim jam 
elektis por ni, kaj pri kiuj notoj 
elŝuteblis de la retejo. Kutime 
diskutiĝas temoj aktualaj, kaj la 
lastatempa referenduma decido, ke 



Partoprenis Postplu Christopher Lewis, Sam Poynter, Kat Newbould, AN Mecham, 
Taggart King, Kelly Payne, Martin S Taylor kaj Simone Davis. 

Kaj poste ... tiel plu 


Christopher Lewis 


POSTPLU estis kurso por tiuj, kiuj 
jam finis la kursojn Lernu kaj Lernu 
Plu , do ni ĉiuj estis progresantoj 
kun iom da scio sed malmulta 
parola sperto. La kurso celis meti 
nin en situacion, kie ni povos paroli 
pri diversaj temoj inter similnivelaj 

Britio eliru el la Eŭropa Unio invitis 
profundan diskutadon. Bestoj 
provizis riĉan trezoron por 
priparolado: ni diskutis niajn 
rilatojn kun ili, interŝanĝante 
opiniojn pri ĉasado, bredado kaj 
eksperimentado, sed ankaŭ niajn 
sintenojn al hundoj, katoj kaj aliaj 
dorlotbestoj. Kaj la idealan flankon 
ni traktis per diskutado pri niaj 
propraj Edenoj, deklaroj pri tio, 
kian mondon ni plej dezirus vidi. 

Unue, tamen, ni priparolis 
fotojn. Laŭ ordonoj de Majoro Tim, 
ni ĉiuj kunportis bildon, kiun ni 
opinias ikona. Mi elektis foton de la 
murigita landlimo 
inter Usono kaj 
Meksiko, ĉar la tiamaj 
novaĵoj ofte temis pri 
prezidenta kandidato 
Trump kaj lia 
konstruotaĵo. Kiel 
absurda lia 
kandidatiĝo tiam 
ŝajnis... La aliaj 


amikoj, kiel ĉe la drondo, sed kun 
nur la leĝeraj temoj kaj kun fojfojaj 
gramatikaj klarigoj. 

Ni parolis pri miskomprenoj, kaj 
lingvaj kaj kulturaj, kaj multaj 
progresantoj disdonis tre amuzajn 
rakontojn. Ni aŭdis pri imagaj 

partoprenantoj kunportis bildojn 
pri la truo en la arkta ozontavolo, la 
vido de la kosmoteleskopo Hubble, 
Che Guevara, kaj balenkaptado, 
kiujn unu post la alia ni priparolis. 

La horoj tro rapide forflugis. Mi 
tre ĝuis la okazaĵon: mi ne nur 
lernis pri Esperanto sed ankaŭ pri 
aktualaj aferoj kaj pri la opinioj de 
samideanoj kaj ne-tiom-samideanoj. 
Je kosto de nur £10, mi nepre 
rekomendas drondon al iu ajn, kiu 
volas plibonigi sian parolkapablon, 
aŭ simple ĝui interesan diskutadon 
en bonan etoson. Eble mi vidos vin 
ĉe la venonta! ■ 


Sam Poynter eklernis Esperanton antaŭ 22 jaroj 
kiel adoleskanto kaj, kiel adoleskanto, preskaŭ tuj 
ekokupiĝis pri aliaj interesoj. La lingvo revekiĝis 
en s\ 20 jarojn poste, danke al Duolingo kaj la 
YouTube-fWmeto j de Evildea, do s\ tiam partoprenis 
la kurson Lernu Plu por nutri tiun fajreron. Sam 
laŭprofesie estas datenanalizisto kaj loĝas en 
suda Kimrio kun sia koramiko, ilia kato, kaj 
senĉese kreskanta aro da tenduma ekipaĵo. 

regionoj, strangaj proponoj kaj aliaj 
miskomprenoj pro lingvaj 
problemoj. Ĉefe ni diskutis en la 
sekva temo la novan prezidanton de 
Usono, revizitante la tutan vojaĝon 
de flanka ŝerckandidato ĝis la plej 
potenca homo en la mondo, kaj 
rakontis pri liaj unuaj du monatoj 
en la posteno. (Ĉu nur tiom 
mallonge?!) 

Ni intends paroli pri liaj konataj 
aĉaĵoj kaj pri liaj bonaj agoj, sed 
bedaŭrinde ne havis tempon eĉ 
komenci la duan parton, tiom 
multaj estis la unuaj. Sekvis tion 
diskutado pri famaj fotoj, kiujn 
elektis antaŭ la kurso la 


partoprenantoj. 

Post la kurso ni renkontis 
londonajn esperantistojn en loka 
drinkejo. Tio donis al ni la eblon uzi 
niajn plifortigitajn Esperanto- 
kapablojn en verviva situacio. Ni 
ankaŭ vidis la uzadon de la apo 
Amikumu , vidante la alvenojn de 
kelkaj Esperantistoj. Unu 
komencanto, kiun ni ne konis, eĉ 
trovis nin per ĝi! Eĉ mi, kiu iomete 
timas tre novajn teknikojn, estis 
impresita! 

Entute, la tago estis kaj utila kaj 
guinda, kaj mi pensas, ke ni 
progresantoj antaŭĝuas la sekvan 
eblon plu lerni pri Esperanto. ■ 


Inter eldonoj de La Brita Esperantisto, EAB starigis pliajn sesiojn 
de sia kursaro Lernu (en oktobro kaj marto) kaj okazigis en Londono 
la 18-an de marto provan kurson Postplu por progresantoj. 


Mi ĵus pasigis bonegan tagparon ĉe la sidejo de EAB 
ĉe la kurso Lernu Plu. Instruis min Tim Morley, tre 
lerta kaj entuziasma instruisto kaj gvidisto. Jen bela 
lernloko, kie oni staras ĝisgenue en libroj kaj antikvaj 
kaj modernaj, kaj ĉirkaŭas treege subtena etoso kreita 
de Tim Owen kaj Viv O'Dunne, kiuj nin ĉiujn prizorgis. 


Jen komento de Taggart King ĉe la Facebook- 
grupo por homoj, kiuj lernas Esperanton per 
Duolingo. Taggart estas diligenta studento 
kaj nur eklernis lastatempe. Lernu Plu 
donis al li lian unuan okazon renkonti aliajn 
Esperanto-lernantojn kaj -parolantojn. 


Mi rekomendas al vi duj, ke se la okazo prezentos 
sin al vi, mendi lokon ĉe 
la venonta sesio de Lernu 
Plu , ĉar ĝi faros grandan 
ŝanĝon al via memfido ... kaj 
venontan semajnfinon mi 
iros al Londono por Postplu'. 

Partoprenantoj de Lernu kaj Lernu Plu en Barlastono en marto: Sammy Kennedy, 
Liz Tuckwell, Tim Morley, Ali Mecham, Stephen Picksley, Neil Payne, Lynne 
Markey, Adam Hall, Andy Davis, Steven Medgyesy, Tim Owen, Tony Price, 
Taggart King, Christos Bohoris, Anna Adamopoulou, Simone Davis. 


Mi ĉeestis la kurson Lernu Plu kaj mi sentas volegon esprimi grandegan 
dankon al duj partoprenintoj. Mi amis dun minuton ĉe Esperanto-Domo 
kaj sentas, ke mi lernis multe. Ambaŭ la "Timoj" kaj Viv estas tiom 
mirindaj kaj entuziasmaj, kaj la lecionoj estis diversaj kaj amuzaj. Estis 
mirinde aŭdi Esperanton parolatan dum du tagoj! 

Mi sentas, ke mi faris multajn novajn geamikojn, kaj mi esperas, ke ni 
daŭrigos la kontakton. Mi forlasis la kurson kun pli profunda amo por 
Esperanto, ol kiam mi alvenis, kaj mi antaŭĝuas partopreni en la venonta 
kurso, Postplu. 

.. .Ali Mecham 


Mi devas diri, ke estis bonega sperto por mi hodiaŭ je la kurso Postplu 
en Londono. La enhavo de la kurso estis kaj malfacila kaj efika, sed ne 
tiom malfacila, ke mi sentis min perdita. Mi ne povis kredi la manieron, 
en kiu ni povis uzi la lingvon tiel facile kaj flue. Nekredeble. 

Kaj en la vespero ĉe la drinkejo mi tre ĝuis renkonti realajn eksterland- 
anajn esperantistojn. Mi estis tre surprizita ekscii, ke mi povas kaj 
kompreni kaj esti komprenata. Ĉi tio estis tiom kontentiga sperto por mi 
kaj estis precize la kialo, pro kiu mi volis lerni Esperanton. 

Kia bonega tago! 


Taggart King 

Mi nervozis antaŭ ol ĉeesti Lernu Plu la 11-an kaj 12-an de marto. Fininte la 
Duolingo- kurson mi devis demandi min, ĉu mi sufiĉe progresis porfari ĉi tiun 
kurson anstataŭ partopreni la pli baznivelan Lernu ? Verŝajne mi ne estis la 
sola, kiu havis tiajn maltrankvilojn. Sed mi ne devintus maltrankviliĝi ... 

La du instruistoj kaj ĉiuj lernantoj ĉe la kursoj estis tre afablaj, bonvenigantaj, 
kaj dezirantaj disdoni siajn sciojn kun aliaj. Ni ĉiuj multe ĝuis la semajnfinon, 
kaj revenis hejmen kun pligrandigita amo por Esperanto kaj nova entuziasmo 
... kaj eĉ iom pli: mi akiris malnovan ekzemplon de la Plena llustrita Vortaro 
de Esperanto. Kiel ĉe multaj malnovaj libroj, ŝajnas, ke d tiu vortaro havas 
interesan historion. Sur paĝo de la libro mi trovis d tiun enskribaĵon: 

Al mia amikino Kate , okaze de ŝia translokiĝo al Oksfordo, 27-an de Februaro 
1986. Vivu longe kaj feliĉe kaj multe uzu ĉi tiun libron! — Marjorie 

Do, la libro estis donaco de Marjorie Boulton al Kate Hall [vidu p. 54] - ambaŭ 
famaj anglaj esperantistoj kaj, kiel mi, Oksfordanoj. Mi fiere tenas en miaj 
manoj pecon de la historio de la brita esperantismo! 

Koregan dankon al la du Timoj (Owen kaj Morley - kiujn cetere neniu fakte 
timu), al Viv O'Dunne, kaj al duj, kiuj faris Lernu kaj Lernu Plu tiel sukcesaj. 


Tony Price, emeritiĝinta paroĥestro, lernis 
Esperanton per Duolingo kaj tiom multe 
ekinteresiĝis, ke li fariĝis la unua homo, kiu 
registriĝis por la kunkongreso en Edinburgo. 

AMBAŬ FOTOJ: PEETER AATAI 


Frazumado kaj fakularo 



LA UNIVERSITATO de Liverpolo, 
jam okaziginte la Buchanan- 
Majstroklason tuj antaŭ la Brita 
Kongreso, plie ofertis Esperanton 
en oktobro, kiam ĝi prezentis 
vespere je la 20-a la Buchanan- 


prelegon. Ĉeestis dudeko da homoj, 
inkluzive de jamaj esperantistoj, 
lokaj studentoj, kaj fakularo. 

Ĉefprelegis profesorino Sabine 
Fiedler (en la foto) de la 
Universitato de Lepsiko (Leipzig) 
pri "frazumado kiel kultura 
spegulo", donante ekzemplojn en 
Esperanto, la angla kaj la germana. 

Poste la Buchanan-lekciisto, 
profesoro Wim Jansen de la 
Universitato de Amsterdamo 
montris, kiel Esperanto povus servi 
kiel kompreniga pordo al malpli 
konataj kulturoj. En sia prelego li 
uzis Esperanton por doni klarigajn 
signifojn al frazoj kaj proverboj el 
la eŭska, kiujn klarigi per la angla 
apenaŭ eblus. ■ 

Lanterna festivalo 



AN Mecham, 
nove 
lerninte 
Esperanton 
interrete, 
voluntulas 
ĉe la budo 
de EAB. 


INVITIĜIS EAB al lingva festivalo 
en la urba biblioteko de 
Nottingham la 18-an de marto. La 
aranĝon organizis lokaj studentoj, 
kiuj starigas entreprenon Lantern, 
kies celo estas helpi al nove 
alvenintaj rifuĝintoj lerni la anglan. 
Inviton ricevis EAB, ĉar unu el la 
fondintoj konas nin post nia invito 
al ŝi kadre de alia projekto ĉeesti 
nian kurson Lernu lastan jaron. 

Deĵoris ĉe la budo Tim Owen, 
kun helpo de lokulo Ali Mecham, 
kiu komencis lerni Esperanton 
antaŭ ses monatoj per Duolingo. Ali 
lastatempe ricevas lecionojn de 
Damon Lord per skajpo kaj ĉeestas 
la kunvenojn de la meetup -grupo en 
Birmingham. La rezulto tre plaĉas, 
ĉar Ali kapablis esprimi sin sufiĉe 
senpene, kio bele helpis videbligi al 


aliaj ĉe la aranĝo, ke Esperanto 
estas vera lingvo. 

Post la finiĝo de sukcesa tago, 
dum kiu oni havis la okazon lerni 
pri lingvoj, gustumi manĝaĵon de 
aliaj kulturoj, kaj aŭskulti poezion, 
la organizantoj petis al Tim, ke li 
restu por intervjuo, dum kiu li 
laŭtlegis la poemon Al la Juda 
Foririnto de Leen Deij. 

Poste riceviĝis dankletero de la 
ĉef-organizanto, kiu klarigis la 
komunajn ligilojn, ke "ĉe Lantern ni 
daŭre strebas por plibonigi la 
interkompreniĝon inter societoj kaj 
komunumaj grupoj en la urbo, por 
konstrui kunlaboradon, kaj por 
plibonigi sinkomprenon inter 
kulturoj." 

Ni deziru al tiuj inspirigaj 
gejunuloj sukceson! ■ 

Gustumsesio 



OKAZIS de la 14-a ĝis la 16-a de 
oktobro la ĉiujara Lingva 
Ekspozicio en Londono. 

EAB aranĝis, ke aperu 
publika gustumsesio pri 
Esperanto, kaj afable konsentis 
prezenti gin Tim Morley (fotita), 
kiu raportas, ke ĉeestis ĝis 50 
homoj, precipe junuloj. ■ 


Memormuro 


Simone Davis 


LA LASTAN 11-an de novembro ĉe 
University College Schools en 
Londono laŭtlegiĝis la nomoj de la 
ekslernantoj, kiuj pereis en 1916 
dum la Unua Mondmilito. Inter tiuj 
estis la nomo de Harold 
Bolingbroke Mudie, pioniro de 
Esperanto en Britio, kaj kies nomo 
videblas gravurita sur la memoriga 
muro. 

Dankas mia edzo, kiu traktis 
Esperanton kaj Mudie en posta 
matena kunvenigo, pro la interesa 
tem-ideo. ■ 



i' 

MORRIS 
MORTON VT 

moses. -y,s 

MUDUV.-H 6.. 



MU I •l.tNS. 'J, O.. 
MOMT'ORP. 1..R'. 
M'YER. P.C.A. ' 
M.YER. E. A. 
MYERS, A.IV, 

M\ ERS. .1, 


Simone Davis eklernis Esperanton per 
Duolingo kaj ĉeestis sesion de Lernu Plu, 
kie s\ aŭskultis kaj ŝajne tre bone enkapigis 
prelegon pri Harold Bolingbroke Mudie. Ŝi 
daŭre lernas Esperanton kaj aktive partoprenas 
en la grupo ĉe Facebook por duolinganoj. 

Ĉiuj lingvoj samvaloras 


STARIGIS denove la Komitato por 
Internaciaj Studentoj ĉe la 
Universitato de Sheffield sian 
ĉiujaran Internacian Lingvan 
Festivalon. Kiel en la lastaj jaroj, 
EAB finance subtenis la eventon, 
kie eblis ĉeesti gustumsesiojn pri 
dudeko da lingvoj, inkluzive de la 
japana, la luksemburga, la tamila, 
kaj la persa. 

GOvcUOMlian hnfl ■'wnl -nr mppcfl. v^-1 cnnfni.r In flnl-awing year* II wev. t^v 
pteas-ure to meel you and **ak wilti you. 


DOifcOhl 

Bonan laggcfal vil 
Anp.QotHMb Pgpg. 
In^npliqrKi! ^lud^nhf' ©lfic<r. 
SheiHeld SludeniV Urnon 


Dankletero ricevita pro la 
subteno de EAB, precipe ĉar 
la mesaĝo de la aranĝo 
estas, ke "duj lingvoj 
samvaloras". 


IWeAirckiUirnatloruil 


su 

Officer: 



Ian Carter kun 
Santhana Gopala- 
krishnan, la prezidanto 
de la Komitato por 
Internaciaj Studentoj, 
kaj Ana-Gabriela Popa, 
dungito pri internaciaj 
studentoj. 


Kiel tradicie, 
tiun 23-an de 
oktobro ankaŭ 
videbliĝis 
Esperanto, kiun 
prezentis plurfoje 
Ian Carter kaj Tim 
Owen. Plie ĝi 
videbliĝis, ĉar la 
vorto denove 
elstaras sur la 
jakoj, kiujn 
surhavasla 
komitatanoj. ■ 

Esperanta radiodefio 


Anna Lowenstein 


Anna Lowenstein havis nekutiman 
taskon februarfine: instrui Esperanton al 
ĵurnalisto, kiu priraportos pri sia sukceso 
(aŭ malsukceso) al sia aŭskultantaro. 


MI RENKONTIS Paul Ross, 
prezentiston de la "maten- 
manĝa" programo ĉe 
talkRADIO kaj cetere tre 
konatan prezentiston kaj 
ĵurnaliston. Li kompletigas 
"defion" ĉiusemajne, kaj en tiu 
semajno celis lerni Esperanton, kaj 
do tiel kontaktis EAB. Do, unu 
grizan matenon mi vojaĝis por 
instrui lin. 

Mi donacis al li plurajn belajn 
revuojn, kaj la lernolibron de Stano 
Marĉek, kiun mi ricevis 
ĝustatempe de EAB. Akceptante 
gin, li diris, ke li certe portos gin 
dum kelkaj vesperoj al la lito! Li 
intervjuis min dum 7-8 minutoj, kaj 
mi pensas, ke mi sukcesis doni 
sufiĉe bonan impreson. 

La intervjuo estis dissendita nur 
ĉirkaŭ la fino de tiu semajno, kaj 
intertempe li supozeble studetis 
Esperanton. Car li faras kvarhoran 
novaĵprogramon ĉiumatene, mi 
imagas, ke li ne havas multan 


tempon por luksaĵoj kiel studi 
lingvojn! 

Poste mi parolis kun junulino, 
kiu devis preni por li la pliajn 
informojn, kiujn li povus bezoni. Mi 
devis skribi utilajn frazojn en 
Esperanto kaj instrui al ŝi ilian 
ĝustan prononcon (ŝi estis fakte 
itala, do ne havis problemojn pri 
bona prononco!), por ke ŝi poste 
transdonu tiujn informojn al Paul 
Ross. Mi ankaŭ rapide montris al ŝi 
mian kutiman ĝeneralan prezenton 
pri Esperanto, kiun ŝi kopiis sur 
sian komputilon. Ŝi mem fariĝis tre 
interesata kaj entuziasma. 

Mi ankaŭ menciis Duolingon kaj 
Lernu, la du plej popularajn kaj 
facile troveblajn rimedojn, per kiuj 
homoj nun lernas Esperanton. ■ 

Bunte en banurbo 


Ariel Bonkorpa 


SALUTON! Mi estas Ariel, la 
prezidanto de JEB, lajunulara 
sekcio de EAB, kaj mi ĝojas povi 
informi, ke ni okazigis renkontiĝon 
en Bath, kiun mi nun priraportas, 
esperante, ke vi konatiĝu kun la 
etoso de niaj aranĝoj kaj eble 
partoprenos iun venontan! (Kaj eble 
iometete porĵaluzigi vin, ke vi ne 
venis...) 

La renkontiĝo estis tre sukcesa, 
laŭ mia humila opinio. Ni havis pli 
ol dudek partoprenantojn el 
diversaj landoj, inkluzive de Svedio, 
Slovakio, Nederlando, Germanio, 
kaj Francio (kaj eĉ Britio!), kaj la 
programo estis bunta. Bath estas 
mia hejmurbo, kaj pro tio mi havis 
ŝancon dividi la belegan 
arkitekturon de mia urbo kun la 
partoprenantoj. 


Post ioma malapero dum la lastaj 
jaroj, Junularo Esperantista Brita 
neatendite reaperis fine de 2016 
per starigo de sukcesa kongreseto 
en Bath, kiun partoprenis eĉ 
amikoj loĝantaj eksterlande. 

La prezidanto deJEB, Ariel 
Bonkorpa, resumas la 
aranĝon, okazinta de la 11-a de 
novembro 2016 ĝis la 13-a. 

La renkontiĝo ekis vendrede ĉe 
la drinkejo Wetherspoons. Tio jam 
fariĝis antaŭ multaj jaroj tradicio, 
ke ni almenaŭ unufoje iras al 
Wetherspoons dum JEB-renkontiĝo. 
Kun malmultkostaj drinkaĵoj kaj 
manĝaĵoj, ĝi estas bona loko por 
babili kaj klaĉi. 

Sabate ni komencis la matenon 
per urbogvidado. Malgraŭ la 

pluvema kaj griza 
vetero, ni plaĉe 
promenis tra la urbo, 
kaj mi nur iomete 
tedis homojn per mia 
esperantlingva 
ĉiĉeronado! 

Bonvenis ne nur 
junuloj: Neil Roberts, 

"la Kapitano", Paulina 
Kozuchova kaj 
Marteno Minfh en 
loka taverno. 

Dum pluraj daŭre dormis post longa sabata 
vespero kaj malfrua enlitiĝo, Zina Barinova, Kat 
Newbould kaj Clare Hunter vizitis la vidindaĵojn. 


Vi eble divenos de la nomo, 
ke Bath origine havis famon 
pro tio, ke ĝi estas banurbo. 

La Romiaj setlantoj malkovris 
varmajn akvofontojn sub la 
tero kaj konstruis tre pompan 
banejon en la urbo. Dum la 
epoko de Jane Austen, kiu 
ankaŭ loĝis en la urbo, ĝi estis 
populara turismejo. Homoj venis 
por kuraciĝi en la banejoj, kaj 
poste ĉeestis burĝajn balojn en 
la danchaloj de la urbo. Arkitekture 
preskaŭ ĉiuj konstruaĵoj en Bath 
estas el la sama "Bath-ŝtono", kiu 
donas uniforman kaj ĉarman 
aspekton al la tradiciaj kvartaloj de 
la urbo. 

Post la ĉiĉeronado ni iris al la 
Komunuma Centro Percy por tio, 
kion mi nomas "kongreseto". Mi 
elektis la nomon, ĉar okazis simila 
programo dum mia unua 
renkontiĝo, sed iu informis al mi 
poste, ke "kongreseto" pensigas pri 
la infana kongreseto, kiu okazas 
ĉiujare dum UK. Nu, ni ĉiuj estas 
infanoj en la koro, ĉu ne? 

Dum la kongreseto pluraj homoj 
prelegis; Chuck Smith donis 
informojn pri la ekscita projekto 
Amikumu, Sasha Murr sciigis pri la 
TEJO-projekto pri Efika Komunik- 
ado, kaj Tim Owen klarigis al ni la 
historion de la emblemo de EAB. 

Poste ni ludis Homlupojn, 
rolludon, en kiu la partoprenantoj 
prenas diversajn rolojn en vilaĝo 


plagita de homlupoj. Mi estis 
homlupo, kaj mi povas fiere 
konstati, ke ni tre bone atingis nian 
finan venkon, manĝinte ĉiujn 
vilaĝanojn en la ludo. 

La ĉefa tago de la renkontiĝo 
finiĝis per komuna manĝo ĉe 
barata restoracio, kaj poste pli da 
drinkejumado. Bedaŭrinde mankas 
fotoj pri tiuj ĉi, sed eble tio estas pli 
bona. Kio okazas en Esperantujo, 
restu en Esperantujo... 

Dimanĉo estis la adiaŭa tago. 
Matene estis malgranda ekskurso 
al la Romiaj Banejoj, la ĉefa turisma 
punkto de la urbo. Ŝajne la 
plejparto da homoj tro amuziĝis la 
antaŭan vesperon, ĉar ni estis 
malmultaj tie. Pli da homoj venis al 
picejo por tagmanĝo, kie ni povis 
brakumi unu la alian antaŭ la 
forvojaĝo. Iuj restis, kaj ni pasigis 
la ceteron de la tagon tre malstreĉe 
kaj ĝue. 

Se vi interesiĝas veni al la 
venonta JEB-renkontiĝo, nepre 

Egalecen 


Aŭdiĝis pluraj prezentoj. Ĉi tie 
prezentas Tim Owen la rakonton 
malantaŭ la emblemo de EAB. 

ŝatklaku nian Facebook - paĝon 
(troveblan je la nomo "Junularo 
Esperantista Brita"). Niaj 
eventoj celas junajn esper- 
antistojn, sed estas malfermaj 
al ĉiuj, sendepende de aĝo aŭ 
lingvonivelo. Niaj aranĝoj 
preskaŭ ĉiam havas grandan 
mikson de generacioj, do sentu 
vin bonvena! ■ 

Ariel Bonkorpa estas la 
prezidanto deJEB. Krome s\ 
aktivas en Egalecen , la unua 
blogo pri feminismo kaj soda 
justeco en Esperanto, kaj verkas 
fikciaĵojn kaj ludojn en la verda 
lingvo. Foje s\ eĉ videoblogas. 
Portrovi la menciitajn aferojn, iru 
al verdkorpa.wordpress.com. 


Ariel Bonkorpa 
kaj Paulina 
Kozuchova, 
kunlaborantoj 


de 


blogo 


16 


La Brita Esperantisto 


Numero 982 










Kiu kiuas ... en la 
brita Esperanto-movado? 


Damon Lord, 
Kat Newbould 


TO Kelkaj el niaj veteranoj 
eble memoros vin de 
via junaĝo, Damon. Aliaj supozeble 
demandus sin, ĉu vi havas 
parencon, kiun ili iam konis ... 


■PvT Nu, mi kunhavas la 

JLJ J_i familinomon kaj inicialon 

kun Don Lord, cetere tre afabla 
homo, kiun mi renkontis unu- 
dufoje, sed ni neniel estas parencoj. 


TO • Ho, jen novaĵo! Vi 
fakte renkontis Don Lord. 
Do, vi ne estas novulo? 


DL • Nu, mi unue eklernis 
Esperanton en 1996, kiam mi 
estis 17-jara. Mi eĉ helpis organizi 
la kongreson en mia hejmurbo 
Newport en 1999. Do nova mi ne 
estas. Nove realveninta, tamen, jes. 


TO Do, kiel Esperanto trovis vin? 

KN • Mi uzis Duolingon por 
refreŝigi mian scipovon de la 
sveda, kaj rimarkis, ke aldoniĝis 
Esperanto. Do mi eklernis per 
Duolingo , aliĝis al la subtengrupo 
por duolinganoj ĉe Facebook, kaj 
tie renkontis vin, ĉar vi estas 
unu el la spertaj volontuloj, kiuj 
helpas la novulojn. Aŭ pli ĝuste, tie 
renkontis viajn reklamojn por la 
senpaga kurso de EAB, Lernu ... 

TO • ... kaj legis miajn proponojn 
por financaj subvencioj per la Nor- 
viĉa Jubilea Esperanto-Fondaĵo ... 

KN • ... kaj do mi partoprenis 
mian unuan sesion de Lernu. 

TO • Vian unuan, sed ne lastan! 


TO • Sed vi, Kat, ja estas novulino. 


KN 


Prave. Mia sola ligilo 
kun Esperanto 


KN • Ha, jes! En tiu unuajaro 
mi partoprenis tiun sesion, du 
pliajn de Lernu Plu, drondon en 


estas, ke okazis en mia 
hejmurbo Universala 
Kongreso. Sed tiu de 
Harrogate en 1961 aperis 
pli ol 30 jarojn antaŭ mia 
propra enmondiĝo! 


En la d-numera Kiu kiuas? ni renkontas ne 
unu homon, sed du. Damon Lord kaj Kat 
Newbould proponis sin lastatempe por 
fariĝi kuratoroj de EAB. Tim Owen parolis 
kun ili por iom pli ekscii pri ambaŭ ... 

Londono, kaj eĉ vizitis Kastelon 
Greziljono en Francio! 


Kat, maldekstre, jam amikiĝis kun 
alilanduloj, ĉi-foje Natalja Gerlach el 
la muzikparo ĵomart kaj Nataŝa. 


DL • Kiel Kat por la sveda, mi 
ankaŭ uzis Duolingon por refreŝigi 
mian scipovon de Esperanto. 
Duolingon tamen ni ne havis, eĉ 
ne interreton, kiam mi eklernis. 

Mi studadis la francan lerneje, sed 
trovis gin malfacila. Mia instruisto, 
kiu sciis, ke mi interesiĝas pri 
lingvoj, indikis al mi la libron 
Teach Yourself Esperanto kaj la 
vortaron de John Wells. En la 
biblioteko mi trovis ekzempleron. 
Dum tiu semajnfino mi trarapidis 
la unuajn dek ĉapitrojn, do decidis 
tuj kontakti Derek Fielding, la 
organizanton de la loka klubo, la 
Verda Drako, kies kontaktdetaloj 
troviĝis en la libro. Li kaj la aliaj 


grupanoj estis tiel ĉarmaj, ke mi 
rapide ekaktivis. Sed post tri-kvar 
jaroj studado kaj aliaj aferoj fortiris 
min de Esperanto. Reveninte mi 
antaŭĝuas sperti internacian 
Esperanton denove, aparte ĉe la 
Universala Kongreso en Lisbono. 

KN • Same mi pensas partopreni! 

TO • Do vi devas inter vi batali 
por esti tiu, kiu salutos la 
kongresanojn nome de Britio 
dum la solena malfermo! Kaj 
eble tiam estos tuta armeo da 
duolinganoj por konkurenci! 

DL • Ĝi estas mirinda fonto de 

novaj lernantoj. Jam pli ol 800 000 
komencis, kvankam eĉ ne dujara 
estas la kurso. Ĉiun tagon finas 
gin cento da homoj - tio signifas, 
ke pli ol 30 000 homoj en tiu jaro 
interesiĝis sufiĉe pri Esperanto 
por investi dekojn da horoj da 
sia tempo por lerni la lingvon. 

KN • Mi opinias, ke Duolingo certe 
popularigis Esperanton. Pluraj 
homoj en la lingvolernadaj rondoj, 
kiujn mi partoprenas, komencis 
lerni Esperanton, simple ĉar 
ili vidis gin tie. Ja tielis por mi. 

Ne plu oni bezonas paperon kaj 
skribilon; oni povas lerni dum la 
vojaĝo al la laborejo; la lernado 
estas senpaga kaj rezultoj tujaj; 
gin oni kreis ludstile do amuze; kaj 
la gramatikaj notoj kaj helpetiloj, 
kiujn verkis la skipo, estas elstaraj. 

TO EAB certe provas oferti 
ion modernan kaj utilan al tiuj 
novuloj. Ĝuste tiel ni kaptis vin, 
Kat, kaj rekaptis vin, Damon. 

DL • Unu el la kialoj, kiuj instigis 
min remembriĝi post duono de 
mia vivo fore estas, ke mi ne plu 
havas la senton, ke EAB baziĝas 
en la pasinteco. Mi ne celas ofendi, 
sed ĉirkaŭ 1999 mi memoras aŭdi 
plendojn pri ekuzo de retpoŝto, ĉar 
"Esperantistoj uzu nur paperon 
kaj skribilon". Mia loka grupo 
havis tre bazan retejon, kiun mi 


mem starigis (kaj kiun kredeble 
tiam vizitis nur ni, tion mi plene 
agnoskas). Sed estis evidente tiam, 
kiudirekten iros la estonteco, kaj 
tamen aŭdiĝis la komentoj, ke pri 
la interreto ni ne okupiĝu, ĉar 
"esperantistoj lernas per libroj". 
Lastatempe mi ĝojis konstati, ke pri 
EAB respondecas homoj, kiuj 
pensas pri la estonteco, kiuj 
kapablas pensi ne "tiel estis tiam, 
do tiel ni daŭre faros", sed "tiaj 
estas la hodiaŭaj normoj, do tiel ni 
faros". Al mi plaĉegis vidi, kiel EAB 
subtenis tre frue la apon Amikumu, 
kiu miatakse estos elstare utila por 
Esperanto kaj lernantoj. Ne nur ĉar 
ĝi permesos al lernantoj trovi aliajn 
apud ili, sed kiam ĝi etendiĝos al 
pliaj lingvoj, tiam lernantoj de, 
ekzemple, la germana vidos 
Esperanton kiel elekton. Imagu la 
sindemandon: "Ĉu homoj parolas 
tion?" Kaj per unusekunda kontrolo 
ili ekscios, ke jes, kaj eble, ke 
troviĝas lernanto en la sama 
kvartalo. Kiel diris Kat pri 
Duolingo, tia malŝirmo igas homojn 
lerni, kiuj alie eĉ ne pensus provi. 

KN • Kiel preskaŭ ĉiuj hodiaŭ, mi 
estas membro de nenio ... krom 
de EAB. Kio pensigis min aliĝi 
al EAB estas, ke mi partoprenis 
Lernu, treege ĝuis la sperton, 
kaj volis, ke aliaj homoj ankaŭ 
ĝuu ĝin. Kaj tiel mi elektis 
membriĝi por montri subtenon. 

TO Kaj ne nur membriĝi por 
montri subtenon kaj aprobon, 
sed ankaŭ proponi vin por 
esti kuratoroj de EAB. Kian 
estontecon vi perceptas? 

KN • Pensoj pri la estonteco de 
Esperanto? Nu, mi ja ŝatus, ke ĝi 
fariĝu ĉies dua lingvo ... sed mi 
ne kredas, ke tio iam ajn okazos. 
Min kontentigus, ke ĝi kresku 
sufiĉe, ke homoj ne plu demandas 
min, kial mi lernas gin! Mi 
opinias, ke multaj homoj, aparte 
en Britio, kredas sin nekapablaj 
lerni lingvojn, do mi ŝatus, ke 
Esperanto pli disvastiĝu, por ke 
tiaj homoj pensu gustumi gin. 

Damon kun sia edzino Angie en la 
ĝardenoj de Princes Street, Edinburgo. 


DL • Junaĝe mi estis, ni diru, naiva. 
Mi vere kredis, ke mi vidos la finan 
venkon de Esperanto. Nun mi estas 
multe pli realisma. Esperanto ne 
estas la internacia lingvo, sed 
ĝi tamen estas fakta internacia 
lingvo, perfekte funkcianta kaj 
vivanta. Ekzemple, antaŭ unu- 
du tagoj mi babilis skajpe kun 
ĉino. Tiu amiko ne parolas la 
anglan. Certe estos estonteco 
por Esperanto, precipe kiel ponto 
inter kulturoj. Mi pretas labori 
por doni al ĝi tian estontecon. 

TO • Kiel? Ĉu vi anticipas 
apartajn projektojn? 

KN • Profesie mi programas. Mi 
ŝatus krei subtenan kurson post- 
duolingan, kiu funkcius iom kiel 

Afrik'-Amik' 


Malcolm Jones 


ESPERANTO estas bonega rimedo 
ne nur por komuniki aŭ amikiĝi, 
sed por peti, doni kaj ricevi helpon, 
precipe kiam alilingvanoj povus 
doni nur iom por helpi tamen multe. 
Tiel mi ricevis retpoŝton de Etienne 
Katchelewa, esperantisto, kiu loĝas 
en Demokratia Respubliko Kongo. 

Tio ne estas la unua tia 
kontakto, kiun mi ricevis de 
samideano afrika. Antaŭ kelkaj 
jaroj, membroj de la Skiptona 
grupo kaj de la federacio de 
Yorkshire kaj Humberside kolektis 


Easy Reader, sed kun vortprovizo 
unika por ĉiu uzanto, depende 
de ties fortoj kaj malfortoj. 

DL • Mi rimarkis, ke mankas en 
Esperantujo novaĵoj vermondaj 
verkitaj por komencintoj. Do mi 
antaŭ ne longe starigis retejon, 
kie aperas ĉiun tagon mallonga 
novaĵartikolo verkita en simpla 
Esperanto, kun klarigaj rimarkoj 
kie ŝajnas al mi, ke vorto estus por 
novuloj nekonata. Tiu provo ricevas 
ĉirkaŭ 200 vidojn ĉiutage, do mi 
esperas pligrandigi ĝin ene de EAB. 

KN • Mi dezirus alirebligi la 
bibliotekon. Ĝi situas longe for 


monon por helpi al projekto 
Mazingira en Tanzanio. Tiam nia 
ĉefa celo estis aĉeti la ekipaĵon por 
radiostacio, tiel ke la lokaj 
organizantoj povu starigi 
komunuman radioservon, kiu 
informu pri diversaj sociaj aferoj, 
inkluzive sanon kaj akvo- 
konservadon, kaj ankaŭ pri 
Esperanto. La "motoro" de 
Mazingira estas Mramba Simba, 
esperantisto, kiun mi persone 
ekkonis antaŭ preskaŭ tridek jaroj 
ĉe ILEI-konferenco en Nederlando. 


de la plejparto de homoj, do mi 
dezirus bitigi kelkajn el la pli 
malnovaj libroj, tiel ke aliaj homoj 
povos profiti de la historio kaj 
kulturo de Esperanto, kiuj troviĝas 
fizike sur biblioteka bretaro. 

DL • Similan penson pri bitigado 
ankaŭ mi havas, sed antaŭen 
plian paŝon: mi pensis eĉ reeldoni 
kelkajn el la skanitaj libroj kaj 
tiel doni al ili duan vivon. 

TO • Interese aŭdi tion! Ĝuste 
inter la nuna kuratoraro jam 
okazas laboro tia. Mi certas, ke vi 
du estos valoraj kontribuantoj kaj 
antaŭĝuas la kunlaboradon! ■ 


Printempo 2017 


La Brita Esperantisto 


21 






Tiam li estis "simpla" tajloro; 
nun li estas urbestro de kolekto da 
vilaĝoj. Li profitigis sian 
komunumon per la esperantistaj 
kontaktoj, kiujn li flegis aparte en 
Eŭropo, kaj dum la jaroj per ilia 
financa kaj praktika helpo li fosigis 
akvoputojn, konstruigis orfejojn kaj 
lernejon kaj akiris gravajn 
medicinajn helpojn por infanoj kun 
interalie misformitaj piedoj aŭ 
kruroj. Ĝuste dum la pasinta 
decembro kelkaj britaj esperant- 
istoj denove finance subtenis la 
ĉeeston de pluraj junaj tanzanianoj 
ĉe la 6-a Afrika Kongreso de 
Esperanto, pri kiu oni povas legi pli 
detale en la januara kaj februara 
numeroj de Esperanto . 

Samideano Etienne Katchelewa 
jam dum pluraj jaroj gvidas 
projektojn en la urbo Kalima, per 


kiuj oni venigas akvon de riveroj al 
sekaj regionoj. Kaj li kontaktis min 
ĝuste por peti financan helpon de 
Britio. Do, mi esperas, ke kelkajn 
inter vi mi instigos fari mon- 
donacon al tiu projekto. Oni povas 
transpagi monon al la UEA-konto 
ekkn-y. Por aliaj pag-ebloj, bonvolu 
kontakti min ĉe mjesperanto@ 
btinternet.com. 

Ĉi tiun projekton kaj aliajn 
subtenindajn vi trovos rete ĉe la 
retejo de la Asocio de Verduloj 
Esperantistaj, ĉe verduloj.org/ 
afriko.htm. Kaj vi povos informiĝi 
rekte pri AVE kaj pri tiaj labor- 
projektoj, ĉar de la 2-a ĝis la 5-a de 
majo, AVE kunsidos en Freiburg/ 
Breisgau okaze de la kongresoj de 
EEU kaj de la Germana Esperanto- 
Asocio. Do, ne nur la britoj havos 
"kunkongreson" en majo! ■ 

Filozofo kaj busservo 


Jack Warren 


KELKAJ homoj en la Esperanto- 
movado celas starigon de 
sendependa ŝtato, kie regus la 
etoso de la internacia lingvo. 
Supozeble tiu ŝtato havus urbon, aŭ 
eĉ ĉefurbon, kiu bezonus efikan 
sistemon de loka publika 
transporto, ekzemple kun busoj aŭ 
tramoj. Kiel tia sistemo aspektus? 

Do, ĝi bezonus reton de klare 
distingeblaj linioj, laŭ kiuj veturiloj 
regule kaj ofte veturus. Tarifoj 
devus esti malaltaj por la publiko, 
kaj iom kongrui kun la distanco de 
la vojaĝo. Unu 
linio devus 
rondiri la tutan 
urbon. Veturiloj 
ekirus sen konsideri la kvanton de 
vojaĝantoj. Kaj veturiloj kaj 
kondukistoj devus esti facile 
rekoneblaj, per farbaj motivoj kaj 
uniformoj. Kaj ĉar eĉ Esperanto- 
ŝtato troviĝus en neperfekta 
mondo, necesus sistemo por 
pritrakti plendojn de uzantoj pri la 
servo. 

Nu, ĉiujn tiujn ecojn havis 
sistemo ellaborita de franca 
filozofo Blaise Pascal en Parizo en 
1662, kaj ĝi funkciis dum ĉirkaŭ 18 
jaroj. Paskalo kreis la unuan lokan 
publikan transportsistemon en la 
mondo. 

Kial ĝi okazis tiam, kaj tie? 


Antaŭe, la urboj de mezepoka 
Eŭropo estis kompaktaj. Homoj 
loĝis ne longe for de sia laboro; 
apudis lokoj, el kie ĉerpi akvon kaj 
aĉeti manĝaĵon. Nur riĉuloj vojaĝis 
pro aliaj kialoj, kaj ili aŭ posedis 
kaleŝojn, aŭ luadis tiel nomatajn 
"fiakrojn", similajn al modernaj 
taksioj, sed ĉevaljungitaj. Tiuj 
aperis, kaj en Parizo kaj en 
Londono, frue en la 17-a jarcento. 
Tamen Parizo, kun 530 mil 
enloĝantoj, estis jam tiam la kvina 
plej granda urbo en la tiam konata 
mondo- do 
pli-malpli 
komparebla 
kun la 

nuntempa Ŝefildo - kaj supozeble ĝi 
jam ekspertis la transportbezonojn 
de moderna urbo. 

Estis Paskalo, kiu respondecis 
pri la koncepto de tiu nova sistemo. 
Kia homo li estis? Li naskiĝis en 
Clermont-Ferrand, Auvergne, en 
1623. La patro respondis pri la 
edukado de la infanoj kaj instruis 
ilin hejme laŭ metodoj tiam 
nekutime progresemaj. La juna 
Paskalo eklernis la latinan nur 
12-jaraga, kaj matematikon nur 
poste, laŭ sistemo kiu emfazis 
antaŭ ĉio aŭskultadon. Kiel klerulo 
Paskalo okupiĝis pri filozofio, 
fiziko, matematiko kaj, pli malfrue 


Artikolo bazita sur prelego ĉe la Somera 
Festivalo en Shallowford, 2015. 

en la vivo, teologio. Li estis ankaŭ 
tre praktika homtipo: li inventis 
barometron kaj kalkulilon. Sed li 
estis ankaŭ homaramika kaj volis 
helpi malriĉulojn. Jen kroma motivo 
por ke li starigu malaltkostan 
transportsistemon. Liajn profitojn 
el la entrepreno li intencis elspezi 
por helpi al malriĉuloj en la urbo 
Blezo en la regiono de Tours, kaj al 
orfejo en Parizo. Al la familio de 
Paskalo mankis mono - la patro 
bezonis repagi ŝuldojn, kaj pro tio 
la filo inventis sian kalkulilon - kaj 
verŝajne liaj propraj spertoj dum la 
vivo influis lin tiurilate. 

Kvinpencaj kaleŝoj 

Necesis starigi tiun publikan 
servon. Tiam ne estis libera 
merkato en Parizo. Francio estis 
absoluta, centralizita regno. Do oni 
devis peti permeson de la juna tiel 
nomata "Sol-reĝo", Ludoviko la 
14-a. Tion faris en aŭtuno 1661 
grupo da sinjoroj, precipe 
aristokratoj. Ili intencis fondi 
entreprenon por veturigi publike 
atingeblajn kaleŝojn inter la 
diversaj kvartaloj de Parizo. 

Kaleŝoj devis eliri regule laŭ horaro 
kaj ĉiam laŭ la samaj kursoj. La 
tarifo ĉe la proponita nova sistemo 
estis kvin sols por ĉiu pasaĝero (so/ 
estis malaltvalora monero, poste 
konata kiel sou) sen konsideri la 
distancon de la vojaĝo. Pro tio ili 
ricevis la nomon "kvinpencaj 


kaleŝoj". La permeso de la reĝo en 
januaro 1662 donis al tiu 
entrepreno monopolon. 

Post kelkaj eksperimentoj 
ekfunkciis la servo en marto 
tiujare. La veturiloj estis survojaj 
de la 7-a matene ĝis la 8-a vespere, 
aŭ ĝisnokte dum la somero. Ekde 
junio la rondirkurson, la tiel 
nomata Rondvojaĝo de Parizo, oni 
dividis en ses etapojn. Traveturante 
du etaplimojn aŭ "buroojn", oni 
devis pagi kvin pluajn sols. 

En marto okazis solena 
inaŭguro, kun kavalerio kaj du 
registaraj oficialuloj. Unu avertis la 
publikon nek damaĝi la veturilojn 
nek provi konkuri kun ili per 
starigo de alia simila servo; necesis 
respekti la monopolon. Ĉiu veturilo 
portis la blazonon de la urbo Parizo 
kaj enhavis ok sidlokojn, kun 
kaleŝisto kaj lakeo. Ili ambaŭ portis 
bluajn uniformojn, kun galonoj en 
diversaj koloroj laŭ la linio: ruga, 
oranĝa, blua kaj verda. 

Unue la kaleŝoj furoris aparte ĉe 
riĉuloj, kiuj luktis kun la malriĉuloj 
por trovi sidlokojn. Eĉ la Sun-reĝo 
provis la servon. Evidente la 
kvinpencaj kaleŝoj estis sufiĉe bone 
konataj tra la urbo, ĉar samjare 
prezentiĝis en la Teatro du Marais 
komedio kun la titolo La Komploto 
pri la Kvinpencaj Kaleŝoj. 

La servo haveblis por ĉiuj, kaj 
veturis regule laŭ horaro - je ĉiuj 
7,5 minutoj. Tarifoj ĝustiĝis laŭ la 

distanco de la vojaĝo. Dungitoj 
portis uniformon. Estis eĉ 
sistemo por pritrakti plendojn 
flanke de la pasaĝeroj. Evidente 
la kvinpencaj kaleŝoj plenumis 
ĉiujn postulojn de moderna 
uzanto de tia servo. Do kial ili ne 
travivis por famiĝi? Ĉu Paskalo 
iel fuŝis? 

Mi kredas, ke ne; sed la tiama 
pariza socio ne estis tiu de la 
moderna transportuzanto. Ĝi 
estis ankoraŭ feŭda, kaj la homoj 
pensis feŭde. El la parlamento 
venis baldaŭ dekreto, kiu limigis 
aliron al la kvinpencaj kaleŝoj. 
Soldatoj, lakeoj, paĝioj, servistoj 
kaj certaj aliaj homgrupoj ne plu 
rajtis eniri la kaleŝojn, ĉar riĉuloj 
kaj burĝoj ne volis vojaĝi kun tiaj 
malaltranguloj. La dekreto, kaj 
altiĝo de la tarifo de 5 ĝis 6 sols , 
provokis fortajn protestojn, foje kun 
perfortaĵoj. Tiel la kvinpencajn 
kaleŝojn oni iom post iom malŝatis. 
La polico minacis protestantojn per 
vipado kaj aliaj severaj punoj. La 
servo fine fermiĝis iam inter 1677 
kaj 1680 (aŭ laŭ certaj fontoj daŭris 
ĝis 1691). Do, se ĝi funkciis 
minimume dek kvin jarojn kaj 
maksimume dudek naŭ jarojn, ĝi 
certe havis iom da sukceso. 

Bedaŭrinde la daŭre malsaneta 
Paskalo apenaŭ spertis tion. Li 
mortis nelonge post la malfermo de 
la lasta linio. Laŭdire, lia vojaĝo en 
kaleŝo dum la malfermo de la unua 


Blaise Pascal. 





linio estis lia lasta ekskurso en la 
urbon. 

Omnes Omnibus 

Kio okazis al publika transporto 
post la malapero de tiu pariza 
eksperimento? Post pli ol cent jaroj, 
en la okcidenta urbo Nantes en 
1826, Stanislaus Baudry starigis 
publikan ĉarservon, ankoraŭ 
ĉevaljungita. La sekvan jaron li 
dungis londonanon, George 
Shillibeer, kiu fasonis laŭmendan 
veturilon kun sidlokoj por pli da 
homoj - antaŭiranto de la moderna 
aŭtobuso. Kontraŭ ĝia haltejo estis 
ĉapelbutiko, kiu portis la latinan 
tekston Omnes Omnibus (= ĉiaj 
[ĉapeloj] por ĉiuj [klientoj]). La nova 
veturilo tial ricevis la kromnomon 
omnibus , ĉar ĝi ja estis publika 
servo. Shillibeer baldaŭ reiris al 
Londono, kaj starigis similajn 
servojn tie. 

Ekster Londono, en Manĉestro 
iu John Greenwood jam en 1824 
starigis ĉarservon inter Pendleton 
kaj Manĉestro. Tiu populariĝis, ĉar 
ne necesis antaŭmendi sidlokojn. 
Tiam Greenwood pligrandigis sian 
entreprenon kun kursoj de 
Manĉestro al Ĉestro, Buxton kaj 
Ŝefildo - granda atingo, se oni 
pripensas la krutajn deklivojn en la 
regiono kaj la staton de ĝiaj tiamaj 
vojoj. 

Baudry en Nantes, Shillibeer en 
Londono, Greenwood en Manĉestro: 
entreprenemaj homoj, kies karieroj 
floris en tiu industriiĝa epoko - sen 
reĝa permeso, sen subteno de 
aristokrato, sen konsilo de filozofo. 
Ĉu ili konis la kvinpencajn kaleŝojn 
kaj ĉerpis inspiron el la modelo de 
Paskalo? Verŝajne ne. Artikoloj pri 
Paskalo kaj liaj kaleŝoj ja aperis en 
diversaj revuoj anglaj kaj francaj 
por kleruloj - en 1724, 1835, en la 
1890-aj jaroj kaj poste; sed mi 
dubas, ĉu Shillibeer aŭ Greenwood 
legis ilin. Tiaj sinedukintaj homoj 
verŝajne nenion sciis pri la filozofo 
kaj lia prabusservo. 

Tago de publika transporto 

Kion Paskalo heredigis al ni per 
sia publika transportsistemo? 
Samkiel la flugmaŝino de Leonardo 
da Vinĉi, ĝi aperis tro frue en la 
historio por realign Por plena 
sukceso ĝi bezonis: toleremon inter 
civitanoj; malpli da konscio pri 


sociaj klasoj; kaj la pretiĝon adapti 
al la postuloj de vivo en granda 
urbo. Por ĉio ĉi la tiama Parizo 
ankoraŭ ne estis preta. Tamen la 
kvinpencaj kaleŝoj meritas pli da 
agnosko, ol ili ĝis nun ricevis en 
angleparolantaj landoj. Tie oni 
malvolonte salutas la atingojn de 
famuloj, kiuj ne parolis angle - laŭ 
la supozo, ke sen la angla lingvo ili 
ne vere povas esti famuloj. Mi 
rimarkis, ke poŝtmarkoj el certaj 
landoj foje agnoskas famulojn el 
aliaj landoj. Laŭ mia scio tio ne 
okazas en Britio. Signifoplena estas 
por mi, ke la vikipedia artikolo pri 
la kvinpencaj kaleŝoj aperas nur en 
la franca, la germana kaj la korea! 

- do nek angle nek esperante. 

Krome agnoskendas, ke publika 
transporto ne estas la plej 
sorĉalloga temo por famuloj. Tiujn 
oni ofte vidas en aŭ apud aŭtoj, 
motorcikloj aŭ aviadiloj; ege 
malofte apud busoj aŭ tramoj. 

Mi notis lastatempe, ke interrete 
abundas informoj pri memortagoj 
por diversaj aferoj. La 30-a de 
septembro, ekzemple, estas la 
Internacia Tago de Tradukistoj. Laŭ 
mi ni bezonas tian tagon por 
publika transporto - eble kun la 
nomo "Paskal-tago". Se vi same 
opinias, kial ne proponi tion al viaj 
kunparolantoj? Kaj la venontan 
fojon, kiam vi uzos buson, tramon 
aŭ ion similan, mi petas vin pensi 
pri Paskalo. ■ 

Roterdamon, timbalcele 


Andreo Marshall 


MI FARIĜIS esperantisto en 
1969, kaj ĝis 2015, post 46 jaroj 
da esperantisteco, mi ankoraŭ ne 
vizitis la Centran Oficejon de 
UEA. Mi kredas, ke oni nepre 
provu viziti tiun sidejon almenaŭ 
unufoje en sia esperantisteco. Mi 
ne faris, ĉefe pro timo trovi la 
oficejon en la grandega urbego 
Roterdamo. Mi ne devintus timi! 

En oktobro 2015 mi subite 



havis la oportunon pasigi unu 
tagon en Roterdamo. Mia amiko 
Terry aĉetis paron da timbaloj en 
Nederlando pere de interreta 
aŭkciejo. Li volis mian helpon 
ĉar, inter ni, nur mia aŭto povis 
teni timbalparon! Do, unu tagon 
en oktobro 2015, ni lasis la aŭton 
ĉe la pramŝiphaveno en Hull kaj 
ĝuis dumnoktan vojaĝon en la Fiero 
de Roterdamo kun multege da 
pasaĝeroj. Kial tiom da homoj 
ĉiutage vojaĝas inter Roterdamo 
kaj Hull? Jen demando! 

Longa je 215 metroj, la Fiero de 
Roterdamo estas fakte unu el la plej 
grandaj pramŝipoj en Eŭropo. En 
12 ferdekoj troviĝas ne nur 
drinkejoj, restoracioj kaj vendejoj, 
sed ankaŭ kazino, kinejo, 
koncertejo kaj 546 dormejoj. Estas 
loko por 1360 pasaĝeroj, 250 aŭtoj, 
400 ŝarĝaŭtoj kaj 1 timbalparo - 
kiel mi aldone skribis al Terry! 


Se vi jam ekinteresiĝis, sciu ke 
biletoj estas malpli kostaj mez- 
semajne, kaj nepre antaŭmendu 
aŭtobusbileton por atingi la centron 
de Roterdamo post forlaso de la 
pramŝipo! Tiu aŭtobuso iras ĝis la 
mezo de Roterdamo tuj apud la ĉefa 
stacidomo. 

De tie estas tute facila 
15-minuta promeno al la Centra 
Oficejo de UEA ĉe Nieuwe 
Binnenweg 176 (fotita). La mapo, 
kiu troviĝas en ĉiu Jarlibro, estas 
certe utila, sed se vi volas pli bonan 
mapon, tiaj vendiĝas ĉe la 
stacidoma informgiĉeto kontraŭ 
nur unu eŭro. 

Ni atingis la Centran Oficejon 
ĝustatempe por ĝui kafon kun ĉiuj 
laborantoj en la ripozejo. Amuzis 
min vidi, je mia eniro, ke ĉiuj legis 
ekzempleron de Esperanto, kvazaŭ 
antaŭaranĝita por mia vizito! Sed 
ne. Simple tiu ekzemplero estis ĵus 
liverita de la presejo. 



Do la tiutempa ĉefulo Osmo 
Buller salutis kaj bonvenigis nin. 

Mi ankaŭ povis paroli kun Veronika 
Poor, la nova direktoro, kiu faris 
rapidan viziton al la oficejo. Estis 
ĉirkaŭ dek laborantoj ĉe la tablo, el 
diversaj landoj, kaj Terry miris pri 
la parolflueco. 

Poste, unu el la oficistoj. Clay, 
bonkore montris al ni preskaŭ ĉiujn 
ĉambrojn en la konstruaĵo - kiel vi 
povas imagi, estis libroj, pakaĵoj kaj 
paperoj ĉie! Vera oficejo, kie oni 
multon faras. 


Mi ĝoje fotiĝis kun Zamenhof, aŭ 
almenaŭ lia busto! 

Je la fino mi pasigis tro da 
tempo en la impona librovendejo 
kaj aĉetis kelkajn aferojn. Atentu - 
la aĉetado mem estas longdaŭra 
afero. La vendisto devas pretigi tre 
komplikan kvitancon. 

Forlasinte la oficejon, kaj je nia 
miro, ĉiuj aliaj allogaĵoj por ni 
troviĝis en la sama strato, Nieuwe 
Binnenweg, kiel la oficejo! Ĉe 
numero 81, estis vendejo de tre 
malmultekostaj brokantaj kompakt- 
diskoj {Plaatboef Rotterdam) kaj ĉe 
numero 53 troviĝis perfekta 
drinkejo de belgaj bieroj, Belgisch 
Biercafe Boudewijn, kie ni povis 
elekti el menuo de 160 bieroj! 
Finfine, trans la strato ĉe numero 
24, ni eniris Co-op-vendejon kaj 
plenigis niajn sakojn je bongustaj 
nederlandaj brunaj bieroj por 
kunporti hejmen. 

Ĉe la haveno, ni facile trovis la 
vendiston de la timbaloj. Ni puŝis 
ilin en la pramŝipon, kvazaŭ oni 
ĉiutage vojaĝas kun timbaloj! En 
Hull, la policistoj volis dispecigi 
ilin, sed feliĉe ili ne havis la ĝustajn 
ilojn. Poste, ili proponis fari 
X-radiaĵojn, sed la maŝino ne estis 
sufiĉe granda! Do ni rajtis 
hejmeniri kaj la timbalojn mi facile 
liveris al la domo de Terry. 

Entute, tre bona tago kaj mi 
forte rekomendas tian viziton, eĉ 
sen timbalparo! ■ 

Kiu kiuis? 


Tim Owen 


Sen unu aparta homo ne ekzistus 
Esperanto. Nek la lingvo, nek la 
movado. Tial en ĉi tiu eldono de 
La Brita Esperantisto, ni prezentas 
d-rubrike, okaze de la centjariĝo 
de lia morto, la iniciatinton de 
Esperanto, Ludovikon Zamenhof, 
kaj liajn ligojn kun la brita movado. 

EN LIGNA DOMO en la urbo 
Bjalistoko, gubernio de Grodno, la 
15-an de decembro 1859 naskiĝis 
filo al Mordeĥaj kaj Rozalia, ilia 
unua infano. Dum du jardekoj 
sekvis 8 pliaj. Tiun unuan bebon la 
junaj gepatroj nomis Lejzer; la 
historio konas lin kiel Ludoviko 
Lazaro Zamenhof. 

Dum sia junaĝo li komencis revi 
pri mondo, kiun li poste priskribis 
poemforme en 1890 - mondo, en 
kiu, "sur neŭtrala lingva funda- 
mento", la "popoloj dividitaj" de la 
Tero formos "unu grandan rondon 
familian". Translokiĝinte al 
Varsovio kaj komencinte studi ĉe la 
gimnazio, la diligenta junulo 
profunde pensadis pri tiu frujara 
revo. Tralegado de gramatikoj 
franca kaj germana ne helpis lin, 
sed unu tagon en la kvina lerneja 
klaso li renkontis la anglan lingvon, 
kaj trafis lin la penso, ke lingvoj ne 
nepre devas suferi sub la peza 



Jam en 1875 Zamenhof estis 

komencinta prilabori sian lingvon. 

ŝarĝo de komplikaj gramatikaj 
formoj. 

La unua versio de lia lingvo 
pretiĝis, dum li estis ankoraŭ 
lernejano. Zamenhof kaj kelkaj liaj 
kamaradoj kantis en tiu lingwe 
uniwersala la 17-an de decembro 
1878. En 1879 li eniris la medicinan 
fakultaton de la moskva univers- 
itato kaj tie pasigis du jarojn, en 
kiuj li ja prilaboris lingvan 
projekton, sed ne la ĝistiaman; li 
aŭdis pri la publikigo de aliula 
planlingvo, Volapuk, kaj rezignis 
pri sia propra, turninte sin al 
projekto ellabori gramatikon de la 
jida, la lingvo komuna inter judoj, 
kie li edukiĝis. 

Zamenhof dekokjara. Fine de tiu jaro 
kantiĝis himno en lia lingwe uniwersala, 
la unua versio de Esperanto. 


Reveninte al Varsovio en 1881 li 
registriĝis ĉe la medicina fakultato 
de la tiea universitato kaj denove 
prilaboris sian lingvon, version kiu 
fakte pli malproksimas al la nuna 
Esperanto ol tiu unua. Li tamen 
rapide moviĝis al nova intereso, 
kiam eksteraj okazaĵoj pensigis lin 
pri malamikeco inter la homaro. 

Kristnaske en Varsovio erupciis 
pogromo. Judoj fuĝis vastskale al 
Usono. Tiam kaj tiel Zamenhof 
ekhavis la ideon amasigi la judojn 
en senhoma parto de tiu fora lando, 
tie konstruante judan ŝtaton. Aliaj 
proponis la malnovan patrujon 
Palestinon, kaj Zamenhof ŝanĝis 
sian opinion por kongrui kun tiu 
frua cionista movado. Li preskaŭ ne 
finis siajn studojn pro tiu agado; en 


ruslingva letero de 1883 al anoj de 
la cionista movado Ĥibat-Cion li 
indikis, ke li tuj post la pogromoj 
intends instali sin en Palestinon 
kaj okupiĝi pri agrikulturo. Sed 
intertempe li seniluziiĝis pro la 
manko de progreso fare de siaj 
cionistaj kamaradoj kaj forlasis la 
movadon. 

Post la studaj jaroj Zamenhof 
fariĝis kuracisto kaj translokiĝis al 
Vejseje, Litovio en frua 1885. Tie li 
renkontis virinon, la fratinon de la 
edzino de unu siaj cionistaj amikoj. 
Klara Silbernik fariĝis sinjorino 
Zamenhof, sed ne tuj; restis la 
respondeco povi vivteni familion, 
kaj Zamenhof rapide konstatis, ke li 
ne povas resti kuracisto, precipe 
post la morto de infano, kies vivon 
li ne povis savi. Li tiel decidis fariĝi 
okulisto kaj rekomencis la studojn, 
unue en Varsovio, poste en Vieno. 

Unua Libro porAngloj 

Lia lingvo jam pretis en 1885 
sed presiston por libro pri ĝi li ne 
povis trovi. Unu firmao inter la 
petitaj promesis presi la libron, sed 
dum ses monatoj faris nenion, kaj 
pri tio Zamenhof devis finfine 
rezigni. En marto 1887 li, nun 
okulisto kaj laborante en la domo 
de sia patro ekde 1886, fianĉiĝis 
kun Klara, kies patro permesis al 
Zamenhof uzi parton de la doto eĉ 
antaŭ la geedziĝo. Tiel Zamenhof 
mem povis financi la presadon de la 

libro, kaj la 26-an de julio 1887, ĉe 
la presisto Ĥaim Kelter, aperis tio, 
kion oni nomas ekde tiam la Unua 
Libro. 

Aperis en tiu sama jaro la unuaj 
mencioj de tiu nova lingvo en Britio, 
kvankam ĝi mem ne enradikiĝis 
dum pluaj 15 jaroj. Studento Walter 
J. Crawhill legis pri ĝi kaj 
korespondis latine 
kun Zamenhof, kiu 
sendis al li la 
germanan version 
de la Unua Libro. 

Crawhill ŝajne ne 
interesiĝis pri la 
Lingvo Internacia 
de d-ro Esperanto 
pli ol tiom, sed li 
almenaŭ kunhav- 
igis la artikolon kaj 
libron kun sia 
amiko, Richard 
Geoghegan. Estis 
tiu, kiu poste 
sciigis al Zamenhof pri 
la mizera stato de la 
lingvaĵo en la angla versio de la 
Unua Libro, eldonita en 1888, kaj 
atentigis, ke per ĝi oni riskus 
ridindigi la projekton. Zamenhof do 
petis al Geoghegan, ke li verku pli 
ĝustan version, kaj la Unua Libro 
porAngloj aperis en 1889. 

Kvankam nun jam aperis 
Esperanto en Britio, ankoraŭ ne 
aperis la esperantistoj. Nur 9 homoj 
el ĉi tiu insularo troviĝas en la listo 


de la unuaj mil lernintoj, kiuj sendis 
al Zamenhof la promes-slipojn, kiuj 
venis kun la Unua Libro. 

Zamenhof daŭrigis sian 
laboregon kune kun la pioniroj en 
Rusio kaj Svedio. Estiĝis la gazetoj 
La Esperantisto kaj Lingvo 
Internacia. Aperis la unua libro en 
la Biblioteko: traduko de Hamleto 
fare de 

Zamenhof. Paŝon 
post paŝo 
Esperanto 
progresis, ĉefe 
pro la penado de 
sia iniciatinto. 

Lia persona 
situacio estis 
tamen kata- 
strofa. Li devis 
plurfoje trans- 
lokiĝi por provi 
perlabori sian 
vivon. Eĉ la 
edzino kaj junaj 
infanoj, Adamo kaj 
Sofia, devis loĝi 
kun la bopatro, dum Zamenhof 
provis gajni monon en Ĥerson, apud 
la Nigra Maro. En tiuj tagoj li eĉ ne 
havis sufiĉe da rimedoj por 
tagmanĝi, kvankam tiun mal- 
kontentigan fakton li kaŝis de sia 
familio. 

Dum tuta jardeko li vagadis: de 
Ĥerson al Varsovio, de Varsovio al 
Grodno, de Grodno reen al 
Varsovio; la fina vojaĝo estis en 



En 1887 - la jaro en kiu li 
edziĝis kaj, iurilate, patriĝis. 

1897 por lasta provo sukcesigi sin 
kaj tiel senigi sin je la bezono ricevi 
financan subtenon de la bopatro. 

Dekjara jubileo 

La unua jubileo de Esperanto 
alvenis en 1897. Zamenhof jam 
malferme parolis pri sia mizera 
financa stato, nuliginte la 
Bibliotekon en 1896 pro la maltroa 
enspezado kaj sensukcese provinte 
pli true starigi "akcian societon 
esperantistan" por doni al si sufiĉe 
da mono por vivteni sin, dum li 
laboris por Esperanto. Konstatinte 
la gravajn financajn problemojn, 
kiuj minacis forpeli Zamenhofon for 
de Esperanto, la kunfondinto de 
Lingvo Internacia, Vladimir Gernet, 
starigis fonduson "Kapitalo de d-ro 


Zamenhof" por la jubileo, celante 
per tiu mono preni de Zamenhof la 
respondecon devi eldoni 
proprakoste librojn. Jen ni vidas 
ligilon kun Britio; la kapitalo 
sukcesis eldoni nur du librojn, 
ambaŭ de Geoghegan: A few words 
on the international language 
Esperanto kaj represon de Plena 
lernolihro de la universala lingvo 
"Esperanto" por angloj. Zamenhof 
devis atendi ĝis ĉirkaŭ 1902, antaŭ 
ol finfine farti pli bone finance. 

Ankoraŭ apenaŭ videblis 
Esperanto en Britio en tiu epoko. Ĝi 
- kaj la pli profunda rilato inter 
Zamenhof kaj Britio - vere ekflamis 
en la fino de 1902. En oktobro de 
tiu jaro Zamenhof ricevis peton de 
Felix Moscheles - baptofilo de Felix 



Zamenhof kun Felix Moscheles ĉe la Internacia Kongreso en Ĝenevo, 1906. Unu 
jaron poste, Moscheles gastigis la Zamenhofojn kaj pentris portreton. 

Mendelssohn kaj prezidanto de 
Internacia Asocio por Paco kaj 
Arbitracio - por libroj. Zamenhof 
devis respondi germane, ke ne 
plu restas libroj por angloj, kaj 
substreki, ke tio ne signifas, ke 
Esperanto viglas en Britio. Ja li 
skribis, ke pri aktivuloj estas "en 
neniu lando tiel malmulte kiel en 
Anglujo". Li nomis Joseph Rhodes 
de Keighley, Jorkŝiro la "sola 
aktiva esperantisto". 

Rhodes, kune kun amiko John 
Ellis, starigis en la sekva monato 
la unuan Esperanto-klubon en 
Britio. La "Societo Esperanto por 
la ellernado kaj disseminado de 
la Internacia Helpanta Lingvo 
Esperanto inter la anglo- 
parolantaj popoloj" je sia unua 
kunveno havis 43 membrojn. 
Hazarde en tiu sama monato John 
O'Connor komencis studgrupon en 
sia londona hejmo. De tiu grupeto 
fondiĝis la Londona Esperanto- 
Klubo en 1903, kiu mem naskis la 
Britan Esperanto-Asocion en 1904, 
samjare kiel Klara Zamenhof naskis 
la trian kaj lastan infanon, Lidjan. 

Leteroj kaj fonografo 

Samtempe, kiam li interŝanĝis 
leterojn kun Moscheles, Zamenhof 
ankaŭ korespondadis kun Eliza 
Lawrence, la sekretariino de la 
famaĵurnalisto kaj kampanjisto 
W. T. Stead, al kiu li rekomendis 
kontakti Moscheles kaj Rhodes. 



Zamenhof kun H. B. Mudie ĉe la 
Internacia Kongreso en Kembriĝo, 1907. 

Estis Stead, kiu proponis la 
publikigon de la unua Esperanto- 
gazeto en Britio, kiun redaktis 
Harold Bolingbroke Mudie. Siajn 
leterojn al Lawrence Zamenhof 
verkis en Esperanto, "ĉar la lingvon 
anglan mi posedas tro malmulte". 
Ĉiuokaze, Lawrence estis unu el la 
studentoj ĉe la hejmo de O'Connor, 
do por ŝi la lingvo ne longe restis 
nelegebla mistero. Fakte, Zamenhof 
eĉ proponis al ŝi, ke ŝi verku 
gramatikon por anglalingvanoj! Ne 
longe poste, O'Connor - daŭre 
komencanto mem - faris ĝuste tion. 

Sekvis korespondado kun 
Moscheles (baldaŭ en Esperanto 
post iom en la germana) kaj 
Lawrence - pri kiu Zamenhof post 
kelkaj monatoj konstatis, ke ŝi ne 
estas "kara sinjoro"! - kaj en 1903, 
antaŭ la unua jarkunveno de la 
Londona Klubo, Zamenhof sendis 
fonografon de sia 
voĉo por saluti siajn 
"tre multe da 
varmegaj kaj 
sinceraj amikoj" kaj 
montris sian novan 
optimismon pri 
Esperanto en tiu 
insularo, precipe 
per "la noblaj kaj 
energiaj 

kondukantoj de la 
Londona Klubo 
Esperanta" kaj "tiu 
malgranda rondeto 
Esperantista en 
Keighley". 

1905 reprezentis 
la pinton de la jam 
plurjardeka zamenhofa laborado, 
per la starigo de la Internacia 
Kongreso en Bulonjo, kiun 
organizis Alfred Michaux, kiu 
gastigis la geedzojn Zamenhof dum 
ties unua vizito al Okcidenta 
Eŭropo. La firmao Hachette eĉ 
petis, ke la iniciatinto transloĝiĝu 
al Parizo kaj proponis pagi la 
kostojn - peto, kiun Zamenhof 
rifuzis, ĉar post dudek jaroj da 


laborado li nur en la antaŭaj du-tri 
jaroj enspezis sufiĉe por kovri siajn 
elspezojn kaj ŝuldojn. 

Plia spiritaltigo estis la novaĵo, 
ke li ricevos de la franca registaro 
la Ordenon de la Honora Legio. (Li 
ja ricevis la rubandon, kvankam oni 
ne trovas lian nomon en la listo de 
ricevintoj. Oni 
konjektas, ke la 
rusa registaro, 
poste petita de 
la franca doni 
permeson, ke 
civitano ricevu 
la honoron, 
rifuzis.) 

Zamenhof eĉ 
renkontis 
finfine tiujn 
amikojn britajn, 
kun kiuj li 
korespondadis 
dum la antaŭaj 
jaroj - ne nur ĉe 
la kongreso 
mem (kvankam 
pluraj kompreneble ĉeestis) sed ĉar 
post la kongreso la geedzoj faris 
sian unuan marvojaĝon, de Kalezo 
al Dovero, post kio li kaj aliaj vizitis 
Folkestone, kie lin bonvenigis la 
prezidanto de la loka grupo. 

Kion la historio tamen ne 
montras, estas, ke Zamenhof povus 
facile esti ne spertinta ion ajn de 
tiuj momentoj. En januaro 1905 li 
ricevis ordonon de sia milita 



La portreto de Zamenhof, kiun pentris 
Moscheles en 1907. Ĝi nun pendas en 
Esperanto-Domo en Barlastono. 


34 


La Brita Esperantisto 


Numero 982 





Zamenhof en sia laborĉambro, kie li pasigis horojn per korespondado, 
tradukado kaj komponado. 



estraro forveturi al Manĉurio por 
deĵori kiel kuracisto tie, kie jam 
troviĝis liaj fratoj Felikso kaj 
Aleksandro. Li nur eskapis tiun 
devigon ĉar post kontrolo 
evidentiĝis al la milita estraro, ke 
lia "sano estas tro malforta". Lia 
edzino klarigis al amikoj, ke li ne 
plu havas pulson en la piedoj. Eĉ 
junaĝe li devis prokrastigi lernejan 
jaron pro malbona sanstato. 

Parolado en Londono 

En la sekva jaro, 1906, liaj 
kuracistoj ordonis, ke li pasigu 
plurajn semajnojn en banurbo Bad 
Reinerz por resaniĝi. Tio fariĝis 
ĉiujara devigo, ĉu al Bad Nauheim, 
Bad Kissingen, Bad Salzbrunn, 
Neuenahr ... Sed trois la labor- 


ŝarĝo. Reveninte hejmen post du 
monatoj ĉe Bad Reinerz li trovis, ke 
atendas lin 500 leteroj. 

Lia plej videbla ligilo kun Britio 
videblis en 1907 okaze de la tria 
Internacia Kongreso, ĉi-foje en 
Kembriĝo. Li ĉeestis ne nur la 
kongreson mem, sed ankaŭ 
akceptiĝis ĉe Guildhall en Londono, 
kie li donis paroladon por 
eminentuloj, inkluzive de la 
urbestro. Sir Thomas Vesey Strong, 
kiu invitis lin. Intervjuo kun 
Zamenhof aperis ankaŭ en Jewish 
Chronicle. 

Ne ĉio iris glate, tamen. La 
reformomanio kreskis dum la lastaj 
jaroj. Pri la Ido-krizo kaj la 
malantaŭa perfido oni povas legi 
amplekse plurloke. Eĉ en Britio tio 

La lasta foto de Zamenhof, lacega kaj 
aspekte multe pIi aĝa ol liaj 56 jaroj. 


aperetis, kaj Zamenhof sentis 
necese skribi al la BEA en 1907, ke 
li aŭdis, ke iu Miller planas represi 
lian artikolon Pri reformoj en 
Esperanto" de 1894 por doni la 
impreson, ke Zamenhof mem 
transiras al Ido, kaj peti, ke tiukaze 
la BEA "komencu en mia nomo 
leĝan persekutadon kontraŭ tiu 
persono". 

Por Zamenhof, jam malsana dum 
pluraj jaroj, la premo montriĝis kaj 
en 1908 li skribis, ke "venos la 
tempo, kiam mia laca kapo ne 
povos plu labori". Formiĝis tiam la 
Universala Esperanto-Asocio ("la 
ideon de Hodler per si mem mi 
trovas bona") kaj Zamenhof 
konfesis, ke li intencas ĉeesti 
neniun kongreson estontece, 
kvankam li fakte maltrafis neniun 
kaj estis survoje al la pariza en 
1914, kiam ekflamis la mondmilito. 


Restis por la lacegulo unu peza 
tasko. Li konstatis la mankon de la 
Biblio en Esperanto, kaj celis mem 
traduki la Malnovan Testamenton. 

Li skribis en januaro 1910 al pastro 
John Ciprian Rust por demandi, ĉu 
iu alia jam komencis la laboron, kaj 
post unu monato jam tradukis la 
unuajn ok ĉapitrojn. En letero al 
Rust li agnoskis sin tre kontenta 
Iasi al la Biblia Komitato fari la 
ceteron; sed venis la respondo, ke 
la komitato preferas, ke li faru 
mem! Kaj tiel la malsanulo eksciis, 
kiel li pasigos la venontajn kelkajn 
jarojn. La kuracistoj daŭre volis, ke 
li ne plu laboru. Zamenhof eĉ 
sciigis en 1911, ke eĉ post kuracado 
en Bad Kissingen "mia pulso estas 
nun ankoraŭ mezonombre ĉirkaŭ 
120 batoj en minuto". 

Melankolio 

La tradukitaj ĉapitroj aperis 
unue libroforme ĉe Hachette, ĝis 
kontraktnuligo, kaj poste felietone 
en La Revuo . Deprimite, Zamenhof 
skribis al Mudie en 1913 por peti, 
ke li aranĝu privatan kontrakton 
por disdoni liajn verkojn. Mudie, 
lojala apostolo, aranĝis tian 
kontrakton ĉe la BEA, sed 
Zamenhof poste pardonpetis pro la 
"nepardonebla melankolio", kiu 
influis lin, kaj petis revenon al la 
antaŭa stato por ne ĝeni aliajn. 
Mudie responde proponis privatan 
kontrakton inter si kaj Zamenhof, 

La vivo de Ludoviko ne estis facila. Ne ĝis sia kvara jardeko li kapablis 
sin vivteni sen financa helpo de la bopatro. Li plurfoje en la vivo spertis 
melankolion kaj eĉ senesperon, antaŭvidante la kolapson aŭ sian retiriĝon de 
la projekto. Kun posta sukceso venis premo; en Francio li trovis amikojn, sed 
ankaŭ fariĝis pupo, kiun uzis kelkaj el la tieaj eminentuloj, ĝis finfina perfido. 

Britio por li estis amikejo, kvankam li devis atendi ĝis oktobro 1902 - jam plene 
15 jarojn post la publikigo de Esperanto - por regule korespondadi kun la tieuloj. 
Forĝiĝis forta ligilo inter li kaj, precipe, Moscheles kaj Mudie. Dum la Ido-krizo 
malaperis multaj de la ĉefuloj en Francio, sed restis firmaj liaj amikoj en Britio. 

Zamenhof donis vivon al Esperanto. Ĝi reciproke maldonis vivon al li. Eĉ en sia 
junaĝo li ofte malsaniĝis. En la sukcesaj jaroj la kuracistoj ĉiam avertis lin ne plu 
labori. Liaj sennombraj horoj dedidtaj al Esperanto sendube malplilongigis la 
vivon ... tamen faris lin senmorta. Vivo ne facila, jes - sed vivo ja vivinda. 


kiu tion ankaŭ rifuzis. Evidentas, 
ke por tiuj bibliaj libroj Hachette 
taksis la merkaton eta: kvankam la 
firmao presis 3000 ekzemplojn de 
ĉiu libro, nur 500 ĝi bindigis. Tiom 
da laboro dum tiom da jaroj por 
tiom malmulte da legantoj. 

Bona novaĵo atingis Zamenhofon 
en 1914, kiam li eksciis, ke la Biblia 
Komitato finfine konsentis disdoni 
la Malnovan Testamenton, per 
financa helpo de la fratinoj 
Algerina kaj Priscilla Peckover. La 
Biblia Komitato konsentis traduki 
kaj disdoni la Novan Testamenton . 
Zamenhof mem ne vivis sufiĉe 
longe por vidi la fruktojn; la 
Esperanta Biblio aperis kiel unu 
volumo nur en 1926, ĉe British and 
Foreign Bible Society kaj National 
Bible Society of Scotland. Ĝi ne 
enhavis la tekston verkitan de 
Zamenhof; gin poluris komitato. 

Mizerajn lastajn jarojn havis 


Zamenhof. Ĉirkaŭ li la mondo ne 
transformiĝis laŭ liaj esperoj, sed 
tute kontraŭe, kun industria 
amasbuĉado. Mortis, supozeble 
propramane, ĉe la fronto la plej 
juna frato, Aleksandro. Li ne dum 
jaroj ricevis novaĵojn de la filino 
Sofia, alilande kiam komenciĝis la 
milito, kaj devis peti letere al 
amikoj alilandaj, ĉu novaĵojn ili 
havas. Li kapablis ĉesi nek labori, 
nek fumi, malgraŭ pluraj provoj. Iel 
li sukcesis sendi tra Svisio leteron 
al Britio, kaj tiel aperis en La Brita 
Esperantisto lia "Alvoko al la 
diplomatistoj", en kiu li petegis 
konstruon de iu nova kunlandaro, 
la "Unuigitaj Ŝtatoj de Eŭropo". 

Ĝis la lasta tago li laboris, eĉ 
kiam li ne plu povis sidi ĉe sia 
skribtablo. Kaj subite la 14-an de 
aprilo 1917, dum sia edzino adiaŭis 
laĵus vizitintan kuraciston, nur 
57-jara "la majstro mortis". ■ 

Mirinda anaso 


Tradukis Ian Carter 


Jano ne nur tradukis, sed laŭtlegas 

ĉe lbesp.org/mirinda-anaso. 


ANASO eniras drinkejon kaj eksaltas 
sur la vendotablon. Ĝi mendas 
pajnton da biero kaj ŝinkosandviĉon. 

La drinkejestro rigardas ĝin, kaj diras, 

"Unu momenton! Vi estas anaso!" 

"Ŝajnas, ke viaj okuloj bone funkcias," respondas la anaso. 

"Kaj vi parolas!" ekkrias la drinkejestro. 

"Ŝajnas, ke ankaŭ viaj oreloj bone funkcias," respondas la anaso. "Nu, se 
ne ĝenus vin, ĉu vi bonvolus pretigi miajn bieron kaj sandviĉon?" 

"Certe - pardonu min," diras la drinkejestro, ĉerpante la bieron. "Mi 
volas diri nur, ke en d tiu distrikto ni ne vidas multajn anasojn. Kion vi faras 
en la najbaraĵo?" 

"Ho, mi laboras ĉe tiu konstrutereno," klarigas la anaso, "trans la ĉefa 
vojo. Mi estas gipsisto." 

"Gipsisto?" 

"Jes, mi ŝmiras gipson." 

La drinkejestro, ŝokita, apenaŭ kredas tion, kion diras la anaso, kaj volas 
eltrovi plu. Tamen, la anaso eltiras ĵurnalon el sia sako, kaj komencas legi 
ĝin. La drinkejestro tuj komprenas, kaj lasas la anason trankvila. 

Post iom da tempo, ĝi fintrinkas la bieron, formanĝas la sandviĉon, kaj 

ĝisante la drinkejestron eliras el la loko. 
Tio same okazas dum du semajnoj. 
Unu tagon, jen alvenas en la urbon 
granda cirko. La cirkestro eniras la 
drinkejon kaj mendas bieron. La 
drinkejestro rigardas Man uniformon, kaj 
diras al li: "Vi estas cirkestro, ĉu ne? Nu, 
mi konas anason, kiu povus mirigi la 
ĉeestantaron en via cirko. Ĝi parolas, 
trinkas bieron, manĝas sandviĉojn, legas 
ĵurnalojn kaj ... kaj tiel plu!" 

"Tio fakte ŝajnas interesega," 
respondas la cirkestro, donante al la 
drinkejestro sian nomkarton. "Igu ĝin 
telefoni al mi." 

Momentoj de pasero 


Jack Edwards 


Pasero falas el arbo. 

Flugiloj kaptas aeron. 

Ĝi falflugas malalten 
antaŭ ol ripozi denove. 

Nun mi scias, ke gi similas al mi: 
falanta tra momentojn. 


Jen poemo, kiun Jack Edwards verkis por sia disertacio, kies temo estis: 
"Ĉu aziaj poeziaj formoj funkcias en la angla?" Jack poste decidis provi unu 
el tiuj poemoj Esperante. Li verkis ĝin en la korea poezia formo "siĵo". 


Do, la postan tagon, kiam la anaso envenas en la drinkejon, la estro 
diras al ĝi, "Hej, s-ro anaso, mi opinias, ke mi povas aranĝi por vi gravegan 
postenon. Vi ricevos grandegan salajron." 

"Hm. Mi dam serĉas pli bonan okupon," diras la anaso. "Kie mi devus 
labori?" 

"En la cirko," diras la drinkejestro. 

"La cirko?" ripetas la anaso. 

"Ĝuste," respondas la drinkejestro. 

"La cirko?" ripetas la anaso. "Kun grandega tendo?" 

"Jes ja," respondas la drinkejestro. 

"Kun tiom da bestoj, kiuj loĝas en kaĝoj? Kaj akrobatoj kaj klaŭnoj, kiuj 
loĝas en ruldomoj?" diras la anaso. 

"Ĝuste," respondas la drinkejestro. 

"Kaj la tendegon oni faris el dika tolo? Kaj la muroj estas el tolo? Kaj la 
plafono - ankaŭ el tolo - estas tre, tre alta, kaj meze de la plafono estas 
granda truo?" 

"Efektive!" diras la drinkejestro. 

La anaso pensas dum momento, malrapide skuas la kapon, mirante, kaj 
diras ... 

"Kial ili bezonus gipsoŝmiriston?" ■ 

Ponto de tiam al hodiau 


Tim Owen 


Bridge of Words: Esperanto and the dream 
of a universal language. Esther Schor. 
New York: Metropolitan Books, 2016. 


La libron mi antaŭĝuis dum pli ol 
unu jaro, rimarkinte ĝin ĉe Amazon 
por antaŭmendo. Saltis el la ekrano 
la bela kovrilo kaj liverdato 
antaŭkristnaska. Ricevis la peton 
Avo Frosto. Kaj post iom, mistere, 
malaperis la libro. 

Kiam, post unu jaro, ĝi reaperis 
mi denove antaŭĝuis. Libroj pri 
Esperanto bele prezentitaj ja estas 
novaĵoj. Kaj tiam mi legis la 
komencon de la unua priskriba 
frazo: En 1887, Ludoviko Lazaro 
Zamenhof, pola judo ... 

Ho, kia seniluziiĝo post la frua 
ekinteresiĝo! Zamenhof mem estis 
tute klara pri tiu punkto en letero 
sendita al la Loka Kongresa 
Komitato de la Krakova Kongreso 
en 1912: " ... ne nomu min ''polo" ... 
popolo, al kiu mi ne apartenas." Jes, 
pli vaste daŭre uziĝas (kaj ŝajne 
konkretiĝis) la malĝusta aserto, ke 
Zamenhof estis pola, sed en faka 
libro pri Esperanto, tiaĵojn oni ne 
renkontu. 

Do, mi malrekomendas la libron, 
ĉu ne? Tute ne! Pliajn tiaĵojn mi ne 
rimarkis. Rimarkiĝis tamen, ke 
Esther Schor vortumas belege. 


rakontante pri la naskiĝo 
kaj adolesko de Esperanto 
(jam konataj per aliaj 
libroj), ĝis la nuna tago 
(daŭre mistera, ĉar ne 
raportita). Kaj ŝi bone konas kaj 
Esperanton kaj esperantistojn. 

Ni renkontas tra la libro la 
frutempajn ideojn kaj homojn. Jes 
ja, Zamenhof kaj Idon, kompren- 
eble, sed ne nur. Aperas Lanti, 

Lidja, Eroŝenko, kaj ankaŭ homoj al 
mi ĝis legado tute nekonataj: 
Ooyama Tokio kaj Hasegawa Teru, 
kiuj ambaŭ uzis Esperanton por 
protesti la japanan registaron. 
(Ooyama edziĝis al koreino kaj celis 
protekti la korean lingvon kaj 
plibonigi rilatojn inter Koreio, tiam 
kolonio de Japanio, kaj la 
koloniiginta lando. Teru edziniĝis al 
ĉina studento kaj transloĝiĝis kun 
li en Ĉinion.) Daŭre restas tiom por 
lerni pri la unuaj 50 jaroj de 
Esperanto, precipe ekster Eŭropo! 

Sed la vere nova kontribuo de 
tiu libro estas, ke ĝi ne haltas ĉe la 
gloraj tagoj. Kaj jen la kialo por la 
prokrasto. Tutunue la aŭtoro ja 
celis aldoni plian biografion pri 
Zamenhof al la ekzistantaj, sed 
dum la esplorado ŝi partoprenis 
kunvenojn etajn kaj grandajn, kaj 
persone parolis kun centoj da 
Esperantistoj. Kaj tiel la libro 

Literdoku 


Ian Carter 


Ĉiu vertikala kolumno, ĉiu 
horizontala vico kaj ĉiu 9-ĉela 
latiso enhavu la jenajn 9 literojn: 

LZAMENHOF 

Kaj ĉiu litero aperu nur unu 
fojon en ĉiu kolumno, vico aŭ latiso, 
tiele: 

Se vi preferas ne skribi sur vian 
ekzempleron, vi povas elŝuti la 
enigmon de lbesp.org/literdoku-1. 

La solvo troviĝas en paĝo 45. 


fariĝis "biblio- 
grafio ... de la 
Esperanto- 
komunumo, kaj 
raporto el ĝiaj 
tranĉeoj." Tiel kaj 
tial ankaŭ ni 



renkontas tiujn 
Esperantistojn. 

Kelkajn ni rekonos 
nome (Anna 
Lowenstein, JoMo, 

Humphrey 
Tonkin), aliajn laŭ 
priskribo malgraŭ 
la uzo de 
kaŝnomoj (Bertilo Wennergren). 


Plej grave estas, ke 
aperas en la libro 
nomoj, kiuj por ni estas 
tute novaj: la homoj el 
Uzbekio aŭ Brazilo; la 
novuloj ĉe la Nord- 
Amerika Somera 
Kursaro; eĉ la stabo 
kaj infanoj de la orfejo 
Bona Espero. 

Ĉi-foje la libron oni 
povas juĝi laŭ la (bela) 
kovrilo, kaj mi ĝojas, 
ke Avo Frosto memoris 
mian antaŭjaran 
originan interesiĝon. 
Mi rekomendas. ■ 

Gastamikeca rakonto 


Jack Warren 


La vilago, al kiu blovas la vento. Omori 
Kazuyoshi, Uehara Tokuji. Japana Esperanto- 
Instituto: Hirakawa Kogyosha 2014. Havebla 
ĉe UEA por €8,70 + afranko €6,00. 


ĈI TIU bildrakonto aperis en 
Obama ĉe la 101-a Japana 
Esperanto-Kongreso, kies ĉeftemo 
estis "Ni akordu trans la Maro". 
Aŭtoro, ilustristo kaj tradukisto 
estas ĉiuj enloĝantoj de la urbo, kiu 
troviĝas ĉirkaŭ 50 kilometrojn 
norde de Kioto. Fonto de la libro 
estis konata akcidento okazinta 
antaŭ pli ol cent jaroj. 

En la jaro 1900, kiam ankoraŭ 
mankis iaj elektraj komunikiloj 
surmare, la Sainbanĝe , ligna ŝipo el 
Koreio, rompiĝis laŭ la okcidenta 
marbordo de Japanio. Lokanoj el 
apuda vilaĝeto savis 93 koreajn 
ŝipanojn kaj gastigis ilin dum 8 
tagoj. Poste la maristoj vojaĝis 
hejmen per vagonaro kaj vapor- 
ŝipoj. Monumento en loka parko 
memoras pri la evento. Oni eĉ 
retenis la ŝnuron, kiu ligis la 
korean ŝipon. 

La libreto priskribas la 
malfacilaĵojn kaj de gastoj kaj de 
gastigantoj. Ne estis facile trovi 
sufiĉe da rizo por tiom da homoj. 
Pro manko de komuna lingvo 
necesis komuniki per ĉinaj 
ideogramoj skribitaj surpapere. 


Nur tiel la koreoj eksciis, ke 
ili atingis Japanion. Kelkaj 
koreaj kutimoj ĝenis la 
japanojn. Ili foje kraĉis en la 
fornon, kiu por japanoj estis 
sankta loko kaj hejmo de la Fajro- 
Dio; kaj ili ne demetis la zoriojn 
antaŭ ol eniri la ĉambrojn de la 
domo. Tamen japanoj kaj koreoj iom 
post iom amikiĝis, kaj je la tago de 
forvojaĝo ambaŭ havis larmojn en 
la okuloj. 

Teksto aperas rekte sur la belaj 
plenpaĝaj ilustraĵoj, laŭ la stilo de 
infanlibro. Ene de la antaŭa kovrilo 
aperas mapo de la marbordoj de 
Koreio kaj Japanio, sur kiu oni 
bedaŭrinde ne esperantigis la 
loknomojn. Instruplene sed ne- 
atendite estas, ke la nordo situas ne 
je la supro de la paĝo sed en ties 
malsupra, maldekstra angulo. Ene 
de la malantaŭa kovrilo estas la 
dankletero, kiun skribis la koreoj al 
la vilaĝanoj. Tre plaĉas la bildoj, 
kun detaloj spegulantaj la viv- kaj 
vest-manierojn de la homoj el 
ambaŭ landoj. 

Mi rekomendas la libron kiel 
legaĵon por progresanta Esperanto- 
rondo, ĉe kiu la temo de transmara 
amikeco, malgraŭ kulturaj kaj 
lingvaj malsimilaĵoj, ankoraŭ trovos 
eĥon. Sed indas numeri la paĝojn 
de 1 ĝis 32, antaŭ ol uzi gin tiel. ■ 

Timige aktuala 


Anna Lowenstein 


La danĝera lingvo: studo pri la persekutoj 
kontraŭ Esperanto , nova reviziita eldono. 
Ulrich Lins. UEA: Rotterdam, 2016. 


ESTAS apenaŭ imageble, 
kiel dum la 30-aj jaroj 
Germana Esperanto- 
Asocio luktis kaj tordiĝis, 
provante konvinki la 
instancojn, ke tamen ĝiaj 
celoj ne kontraŭas tiujn de la 
Naci-Socialisma (nazia) Partio. Ĝi 
faris ĉion fareblan por pruvi, ke 
interesiĝo pri Esperanto ne signifas 
mankon de germana patriotismo, 
kaj purigis sian membraron ne nur 
je judoj, sed ankaŭ je komunistoj 
kaj aliaj, kiuj montris sian 
kontraŭstaron al la reĝimo. 

En oktobro 1933 Germana 
Esperantisto publikigis plurpaĝan 
tradukon de parolado de Hitler, 
dum la Esperanto-Unuiĝo de Saksaj 
Geinstruistoj eldonis informilon La 
Nova Germanlando, kiu estis 
dissendita al sepdek landoj. Laŭ 
Lins, aŭtoro de La danĝera lingvo: 
"[...] tiu ĉi pamfleto apartenas pro 
sia klare kontraŭjuda tendenco al la 
plej fiaj presaĵoj iam eldonitaj en la 
lingvo de Zamenhof." (p. 92) 

Tio, kio estas nekomprenebla 
por nuntempa leganto, estas kiel la 
estraranoj de GEA povis samtempe 
kombini tian pensadon kun amo al 
Esperanto - kaj, cetere, kiel ili 
klarigis al si la fakton, kiun ili 
preferis ne elstarigi, ke la lingvo 
estas kreita de judo. Ĝojiga estas 


tamen la konstato, ke kiam la 
Esperanto-grupo en Magdeburg en 
1934 aldonis al sia statuto la 
paragrafon, ke ne-arjoj (tio estas: 
judoj) ne rajtas membriĝi en la 
asocio, kvarono de ĝiaj membroj tuj 
propravole eksiĝis. 

Kaj tamen tiuj instancoj, kiuj 
tiom timis Esperanton, ne mal- 
pravis. Evidente la esperantisma 
idealo ebligi justan komunikadon 
kaj interkompreniĝon inter la 
popoloj estis la absoluta malo de la 
nazia kredo, ke la germana raso 
estas supera al ĉiuj aliaj. 

Ĉi tiu libro priskribas periodon, 
kiun nur la plej maljunaj homoj 
ankoraŭ memoras - kaj tamen, 
kiam oni aŭdas, ekzemple, ke la 
urbaj instancoj de Bjalistoko ne plu 
volas honori unu el siaj plej famaj 
filoj, ŝajnas, ke la okazaĵoj 
rakontitaj en ĉi tiu libro ne plu 
rilatas al fora pasinteco, sed 
fariĝas timige aktualaj. 

Estas paradoksa afero, ke kiam 
oni komencas persekuti 
Esperanton, tio en si mem estas la 
pruvo pri ĝia sukceso. La patro de 
Zamenhof persvadis la cenzuriston 

aprobi publikigon de la Unua Libro 
per la insisto, ke ĝi estas 
"nedanĝera sensencaĵo". Sed post 
kelkaj jaroj la instancoj komencis 
rimarki, ke tamen Esperanto ne 
estas nura stultaĵeto, sed vere 
funkcianta lingvo, kiu efektive 
faciligas kontaktojn inter rusoj kaj 
eksterlandanoj, kaj 
tiel enportas ideojn 
danĝerajn (laŭ ili) el 
eksterlando. 

En la 

postrevolucia 
fervoro la sovetaj 
instancoj aktive 
kuraĝigis 
korespondadon en 
Esperanto inter 
sovetaj kaj 
eksterlandaj 
laboristoj, kaj miloj 
da leteroj estis 
tradukitaj por la 
nacilingvaj gazetoj. 

Okazis ankaŭ vizitoj 
de alilandaj 
kamaradoj, kaj 
denove Esperanto ludis esencan 
rolon. Tamen iom post iom la 
instancoj konstatis, ke tiu tro facila 
komunikado havas ankaŭ 
nedeziratajn sekvojn. Povante 
skribi libere inter si, okcidentaj 
laboristoj komencas starigi tro 
tiklajn demandojn al siaj rusaj 
kamaradoj. Fine de la 20-aj jaroj 
Sovetlanda Esperantista Unuiĝo 


(SEU) ne plu favoris individuan 
korespondadon, sed organizis 
kunvenojn, en kiuj oni kolektive 
diskutis, kiel respondi al ricevitaj 
leteroj laŭ aprobitaj ŝablonoj. 

Tragedia estis la sorto de tiuj 
sovetaj esperantistoj, kiuj 
malaperis dum la Granda Purigado 
de 1937 kaj 1938. 
Ĝenerale ilia 
"krimo" estis 
kontaktoj kun 
eksterlandanoj, kio 
en si mem ne estis 
kontraŭleĝa kaj 
kelkajn jarojn pli 
true estis eĉ aktive 
kuraĝigata, do ili ne 
komprenis ĝis la 
lasta minuto, kial ili 
estis senaverte 
arestitaj. Inter ili 
estis Ernest 
Drezen, la 
prezidanto de SEU, 
kiu heroe strebis 
adapti la politikon 
de la asocio al ĉiu 
nova zigzago de la oficiala soveta 
lingvopolitiko. Ne nur esperantisto, 
sed ankaŭ sincera komunisto, li 
estis mortpafita en 1937. 

Ĉi tiu libro kun sia densa teksto 
kaj aro da piednotoj en ĉiu paĝo 
sendube donos al multaj leguntoj 
terure timigan impreson. Mi mem 
dum jaroj neniam kuraĝis fronti 
ĝin, ĝis mi finfine eklegis gin kadre 

de la Esperanto-sumoo. Por aliaj 
hezitemuloj, mia rekomendo estas: 
legu rapide, ne tro enmarĉiĝu ĉe 
detaloj, kaj vi trovos rakonton 
nekredeble atentokaptan kaj 
instruan. Per ĉi tiu libro vi multe 
lernos ne nur pri la persekutoj 
kontraŭ Esperanto, sed ankaŭ pri la 
fruaj historio kaj evoluo de la 
Movado. 

Ĉi tiu nova eldono estas funde 
reviziita, prenante en konsideron 
nove disponeblajn dokumentojn el 
la soveta periodo, kaj aliajn 
esplorojn intertempe aperintajn. 
Kelkaj partoj estas koncizigitaj. 


precipe rilate al la soveta movado, 
sed la sekcio "Persekutoj en orienta 
Azio" estas entute forigita. La 
aŭtoro klarigas en sia enkonduko, 
ke tiuj persekutoj rilatis unuavice 
ne al Esperanto mem, sed al la 
politika agado de ĝiaj adeptoj. Tiel 
li bedaŭrinde malaperigis interesan 
ĉapitron el la historio de nia lingvo, 
kiu almenaŭ al la plejmulto da 
okcidentaj esperantistoj estas 
apenaŭ konata. Kvankam la 
koncizigo certe faciligas la aliron 
por ĝenerala leganto, seriozaj 
esploristoj povus preferi la unuan, 
pli detalriĉan eldonon. ■ 


Nova redaktoro? 


DUM 25 jaroj redaktis La Britan Esperantiston William Auld. Lin sekvis 
dum 15 jaroj Paul Gubbins. 

La antaŭuloj estis ja diligentaj kaj talentaj, sed ne eternaj. La Brita 
Esperantisto, starigita en 1905, bezonas novan redaktoron por pluvivi 
estontecen. 

Se vi interesiĝas pri la rolo, bonvolu kontakti aŭ Tim Owen tim.owen@ 
esperanto.org.uk aŭ Ian Carter ian.carter@esperanto.org.uk. ■ 

Jen la solvo de la 
literdoku-enigmo en 
paĝo 41. 

La verda krokodilo 


Carys Goldy 


Foliumante la forajn angulojn de la historilibroj 
pri Esperantujo, la aglokula esperantologo de la 
estonteco eble legos pri epoko malmulte konata, sed 
sufiĉe influa por la venonta disvastiĝo de la lingvo 
tutmonde. Li ĝin trovos tuj post la ĉapitro pri la tiel 
nomata "Pogomoja epoko" de esperanta historio 
(laŭ la inicialoj de du el ĝiaj elstaraj figuroj), sub la 
enigma subtitolo "La Afero de la Verda Krokodilo". 

Ĉu temas pri vera okazintaĵo aŭ nur fablo, 
la leganto decidu. Jen la rakonto... 


1AM, kiam la mondo 
ankoraŭ ne tute 
verdiĝis, la 
esperanta flago 
flirtis super la 
fekundaj kampoj de 
nur plenmano da 
landoj, konataj kune 
kiel Esperanto-Unio 
(ELI), kies divers- 
devenaj loĝantoj 
kunvivis pace kaj 
feliĉe. Hi estis diversaj je koloro, 
formo, voĉo kaj karaktero, sed duj 
parolis la saman lingvon, kaj celis la 
saman ĝentilan kaj helpeman 
sintenon unu kun la alia. La virinoj 
belis, la viroj fortis, la infanoj 
bonfartis kaj la krimuloj elmigris. Eĉ 
la birdoj lernis ne kanti tro 
frumatene ekster la fenestroj de la 
malfruvekiĝemuloj, por ilin ne ĝeni. 

Trans mallarĝa strio de akvo, 
nomita Norda Maro, troviĝis 
Unuiĝinta Reĝlando de Krokodilujo 
(UK), insulo loĝata de neesperanta 
gento de krokodiloj el tri diversaj 
genaj specoj, kiu jam de longe 
elektis sendependecon, prefere al 
aparteneco al la Unio, kaj nun 
senhonte paradis pri siaj kontraŭ- 
Uniaj rajtoj, anstataŭigante ĉiajn 
esperantajn per la propraj indiĝenaj 
(iom malnoviĝintaj) substituaĵoj. Tiel 
oni starigis en tiu insulo apartajn 


registaron, regularon, valuton, kaj 
tute rifuzis paroli Esperanton; do tio 
ege malfaciligis intertraktadon kun 
Uniaj landoj (kaj cetere naskis en la 
esperantistaro la terminon 
"krokodili"). 

Fakte, tiel kontraŭesperanta 
estis la etoso tie, ke oni eĉ ne volis 
uzi unuopan komunan krokonacian* 
lingvon pro timo, ke tia tro similus al 
la malplaĉa kreaĵo de la transmaraj 
najbaroj. Do anoj de la tri diversaj 
krokospecoj parolis duj la propran 
lingvon, kiel eble plej malsimilan al 
Esperanto, kaj - ĉefe - tute 
nekompreneblan al duj aliaj; tio igis 
UK-on (laŭ la fiera fanfaronado de la 
krokopolitika elito) la plej 
kontraŭesperanta insulo ekster la 
Unio, kaj ideala modelo sekvenda 
de aliaj ne-EU-aj nacioj. 

* La verkinto uzas kroko- por 
mallonge signifi krokodil-. 

La tri diversaj genaj specoj de 
krokodiloj en UK loĝis en diversaj 
partoj de la insulo: en la nordo 
troviĝis la blusangaj krokodiloj (kiuj 
devenis el Rivero Nilo Blua); en la 
sudo loĝis la ruĝsanga speco (el 
Ruĝa Maro), kaj la okcidenta parto 
de la insulo estis la krokoloko de la 
flavsanga krokodilaro (originale el 
Rivero Flava en Ĉinujo). Tamen la 
sangokoloro ne atingis eksteren. 
Aspekte ili duj havis la saman 
kotbrunan haŭton, kaj tiel estis 
nedistingeblaj unu de la aliaj. Tio 
kaŭzis multan konfuzon kaj 
ĉagrenon, ĉar renkontante 
nekonatulon oni neniam sdis, kiu tiu 
estas sufiĉe true por eviti ofendon. 

La praa etiketo en UK postulis, ke 
en tiu cirkonstanco oni salutu 
ungovundetante unu la alian, tiel 
eligante etan kvanton da sango, kiu 
montros la identecon de la 
renkontito. (Parenteze, tial la haŭto 
de krokodiloj de estas krude 
malglata, pro la cikatroj. 


Krokopsikologoj diras, ke ju pli da 
cikatroj havas individuo, des pli 
societema estas tiu.) Se renkontito 
montriĝis samsanga amiko, oni 
povis daŭrigi la konversacion lingve 

- se ne, tennis pri miksaĵo de gestoj, 
mienoj, grimacoj kaj skribadtaj 
desegnaĵoj sur apuda surfaco, por 
diveni la intencon de la alia. Foje tiaj 
krokokomikaĵoj nuramuzis, alifoje 
oni trovis ilin temporabaj kaj frustraj 

- kaj eĉ dolorigaj, kiam forgesemuloj 
preteratentis la nepran dumatenan 
ungotondadon. 

Transmara burokrataro 

Tamen la sistemo funkciis sufiĉe 
bone tiel, ke la plimulto tute ne 
deziris - eĉ pripensis - ĝeni sin 
ŝanĝiĝi aŭ lerni strangan artefaritan 
lingvon indiĝenan al neniu. Kaj la 
gazetaro bonege plenumis sian 
komision tage memorigi dujn pri la 
profitoj de sendependeco - profitoj 
ekonomiaj, komercaj, sociaj - kiuj 
certe iam montros sin estontece... 

La superregaj ruĝsangaj krokodiloj 
malŝatis la ideon subiĝi sub la 
regado de senvizaĝa transmara 
burokrataro; la blusanguloj iom 
ŝatus reunuiĝon, sed estis tro 
malmultnombraj por kontraŭstari la 
institucian vidpunkton; kaj la 
flavriveraj loĝantoj estis tute 
okupitaj komplotante la propran 
sendependiĝadon for de la 
ruĝsanga registaro, kaj ne zorgis pri 
io alia. 

Tamen unu regulo unuigis ĉiujn 
krokodilojn en la insulo. Laŭ 
longedaŭra interkonsento oni 
neniam havu intimajn rilatojn 
interkolorajn, pro timo pri hibridiĝo 
kaj ties neimageblaj sekvoj. Kaj tia 
estas la potenco de tabuoj kateni 
socianojn en la mallarĝa vojo de 
konveno, kaj tiel reteni la socian 
ordon, ke la historio de Krokodilujo 
tute malplenis je ekzemploj de tia 
ago. La nepenseblaĵoj facile 
tradukiĝas al la nefareblaĵoj. 

Koko kaj Doko 

Kaj tiel eble daŭrus la situacio, se 
ne okazus stranga tordiĝo de la 
sorto, kiu hazarde kunigis junan 
flavsangan krokodoktoron nomitan 
Doko, kaj belan blusangan 
krokodilinon nomitan Koko, kies 
krokokemio kune estis tiel potenca 
kaj subita, ke ili forgesis la 
konvenajn ĝentilaĵojn, preteratentis 
la nepenseblan tabuon kaj la timon 
pri sekvoj, kaj tuj saltis kune en la 
koton ĉe la rivera fundo (kien, kiel 
du lerneja krokodileto informos vin 
kun subrido, oni iras por krei 
krokobebojn). Tie ili interkomunik- 
iĝis longe kaj arde, uzante la plej 
internacian lingvon en la mondo. 

Nur poste, kiam li demandis al si, 
kie ŝi loĝas, kaj ŝi respondis, ke ŝi 
preferas la siajn gustigitaj per 
ĉokolado, ili konstatis la eraron - ili 
jam faris la gravan mispaŝon kuniĝi 
kun alisangkolorulo. Plenaj je hororo 


ili haste elpensis planon (du en la 
propra lingvo), tiam decidis unu kun 
la alia, geste kaj grimace, ke ili 
apartiĝu kaj ŝajnigu, ke la malsaĝaĵo 
ne okazis. Do kun la amo ankoraŭ 
en la koroj ili mangestis siajn 
adiaŭojn, kaj daŭrigis la vivojn 
kvazaŭ nekonatuloj. 

Tamen pasis ilia kotokovrita 
krokerotikado ne senrezulte, kaj 
post certa tempodaŭro naskis Koko 
viglan bebon brunhaŭtan, 
belmienan kaj ŝajne normalan 
durespekte... escepte de tio, ke la 
sango de la bebo montriĝis nek 
flava, kiel tiu de la patro, nek blua, 
kiel tiu de la patrino, eĉ nek ruĝa, 
sed de koloro tute nekonata en la 
genaro de krokodiloj - verda! Feliĉe 
la patrina impulso superis la 
konsterniĝon pro la fremdeco de ŝia 
ido, kaj Koko provis kiom eble 
protekti sian etulon for de la 
tumultaj ludobataloj kaj provungo- 
vundetoj de liaj samaĝuloj, for de la 
scivolemaj demandoj de aliaj 
patrinoj pri la patro, kaj for de la 
krokoklaĉemuloj kaj kroko- 
mokemuloj, kiuj avide emus 
kaptosalti je tia strangaĵo, kiel 
brulaĵo por ilia malica malutilo. 

Tamen kun la pasado de la 
infanjaroj la ŝajnigo de normaleco 
iĝis pli kaj pli neebla, ĉar 
evidentiĝis, ke la verdeco de la 
sango de ŝia filo ne restis kaŝita, 
sed iom post iom, jaron post jaro 
etendiĝis eksteren, ĝis la haŭto 

ekŝanĝiĝis de la normala kotbruno 
al la plej bela turkiskoloro, kaj la 
okuloj brilis kiel smeraldoj. Do la 
strangeco de la krokoknabeto estis 
malkovrita, kaj li devis elporti la 
afliktojn kutimajn al ĉiu ekster- 
normulo: la malakcepton kaj 
pikmokadon, la tiranadon en la 
ludejo, la suspektemajn ekrigardojn 
eĉ de siaj kamaradoj kaj proksimaj 
konatuloj. Sed kiom ajn stranga 
estis la aspekto de la knabo, tiom 
pli konsterna estis lia kreskanta 
inklino al ĉiaj esperantaĵoj. 

Ĉiun naskiĝdatrevenon, 
Kristnaskon, feston kaj okazon li 
petegis ricevi nur esperantaĵojn - 
esperantajn librojn, T-ĉemizojn, 
ŝildetojn, gazetojn, ludojn kaj 
pupojn. Li studis esperantajn 
historion kaj politikon, ekonomion 
kaj filozofion, kaj sciis sufiĉe multe 
pri la komplikaĵoj de la landlimaj 
kontroloj inter UK kaj EU por eĉ ne 
peti, ke li vizitu tiun landaron de siaj 
revoj. Sed li daŭre pridemandis sian 
patrinon: "Kial ni ne apartenas al 
EU?" Kaj ŝi respondadis - ne sen 
iom da kunsento - ke ŝi ne scias, 
sed la afero estas jam decidita, do 
jen la situacio. 

Tiaj respondoj ne kontentigis la 
scivoleman turkiskoloran kroko- 
knabon kun la smeraldaj okuloj. Kiel 
junulo li faris ĉion eblan por ŝanĝi la 
opinion de siaj kontraŭ-Uniistaj 
konatuloj, kaj instigi sufiĉan 
publikan subtenon porokazigi 


referendumon por eniro en la Union, 
sed li ne sukcesis. Oni satis la 
propran suverenecon, kaj ne volis, 
ke la insulo lasu al ia fremdularo 
decidojn pri siaj aferoj. Kaj oni certe 
ne volis paroli tiun stultan lingvon. 

Tuta teatra trupo 

Sed la knabo ne rezignis sian 
celon. Kiel juna plenkreskulo li 
starigis por-esperantajn 
kampanjojn, parolis kun politikistoj, 
leterskribis al la ĵurnaloj, eĉ aperis 
en krokodila televidelsendo - sed 
nenio utilis porŝanĝi la obstinan 
kontraŭaliĝan etoson de liaj 
samlandanoj. Spite al la malfacilaĵoj 
li nun vojaĝis ofte trans la maron al 
Esperantujo, reportis daspecajn 
esperantaĵojn, librojn - eĉ tutan 
esperantistan teatran trupon - al la 
insulo, kun la espero tiel 
malplifremdigi esperantistecon por 
la krokodilaro. Kaj ankoraŭ li 
malsukcesis. 

La juna turkisblua krokodilo kun 
la smeraldaj okuloj kaj verda sango 
sciis sendube, ke Krokodilujo estus 
plibonhava, se ĝi apartenus al la 
Unio, sed klare necesis alia metodo 
persvadi la loĝantaron al lia 
vidpunkto. Do li redirektis siajn 
pensojn tien kaj tien, antaŭen kaj 
malantaŭen, supren kaj malsupren; 
li sendis ilin dekstren kaj 
maldekstren, en cirkloj, spiraloj kaj 
elipsoj; li pensis serpentforme, 
konikforme, zigzage, inversigite, 

rekte, kurbe kaj ronde - ĝis fine 
venis al li tutklare lia sekva paŝo. Li 
ĉesis sian politikan kampanjadon, 
transdonis estrecon de sia Verda 
Partio al la sola alia membro (sia 
patrino) kaj retiris sin for de la 
publika rigardo, kaj la brua kritikado 
de la krokodiladumuloj. Tiam li 
starigis sin kiel komerciston 
specialiĝintan en la interlanda 
eksport-importado de varoj. 

En tiu entrepreno li rapide 
sukcesis kaj prosperis. Ĉiuj landoj en 
EU volis negoci kun la verda junulo, 
prefere ol kun la aliaj 
krokokomercistoj, ĉartiu parolis 
Esperanton, kio ege pliglatigis 
aferojn. Ĉiu ricevis precize la varojn, 
kiujn tiu mendis; ne plu oni petis 
sapon kaj malpakis panon, aŭ 
sendis buteron al lando atendanta 
betonon. Post unu jaro la juna 
verdsanga entreprenisto jam al si 
amasigis sian unuan milionon. 

Kelkaj el liaj krokamikoj rezignis sian 
mokadon kaj ekatentis. 

Krokomilionulo 

Tiun milionon li investis ne en la 
hejmlanda krokobanko, sed en 
esperoj - la valuto de EU - kaj dum 
la sekva jaro li rigardis sian monon 
duobliĝi tiel, ke post la dua jaro li 
jam akumulis sian duan milionon. 
Aro da krokokonatuloj petis de li 
konsilon pri la propraj komercaj 
entreprenoj. Per tiu mono li tiam 
aĉetis terhavaĵon en ĉiu el la EU- 


landoj, prikonstruigis ilin, kaj post 
plia jaro li denove duobligis sian 
riĉaĵon ĝis kvar milionoj. Li ricevis 
festajn invitojn de siaj 
ekskontraŭuloj, kiuj volis nun 
ekamikiĝi kun li. 

Li vizitis Afrikon, la kontinenton 
de liaj krokoprauloj, kaj trovis tie 
loĝantaron malriĉegan, sed pro tio 
avidan lerni Esperanton, lertiĝi en 
komercado kaj partopreni en la 
profitdonaj projektoj de la juna 
krokoplurmilionulo. Post plia jaro li 
kreis tie tutan komercan imperion, 
kiu etendiĝis de unu marbordo ĝis la 
alia, transformis la vivojn de miloj 
de siaj afrikaj dungitoj kaj 
multobligis la propran riĉaĵon. Oni 
donis al li la honorigan afrikan 
titolon, kiu tradukiĝas al “La Verda 
Krokodilo'', kaj rakontoj pri tiu 
eminenta krokodilestro abundis en 
duj afrikaj ŝtatoj. En duj lernejoj la 
infanoj strebis sukcesi en sia 
studado, ĉar ĉiu aspiris simili al tiu 
legenda figuro, kaj la plej mal- 
modestaj uletoj kuniĝis grupe por 
plani la starigon de Unuiĝintaj Ŝtatoj 
de Esperantigita Afriko, kiam ili 
plenkreskos. 

Kiam la Verda Krokodilo revenis 
al UK, lin elserds la tuta kroko- 
komerca komunumo, kun siaj 
multekostaj edzinoj kaj monavidaj 
filinoj, kiuj petegis, ke li iĝu ilia 
komerca krokokonsilanto. Al tio li 
konsentis - kontraŭ konsiderinda 
honorario - kaj tiel li trovis sin en la 

ege kontentiga situado, en kiu oni 
pagis al li grandajn monsumojn 
kontraŭ instruado en la lingvo, kiun 
li amis. Tio ebligis, ke li iĝis la plej 
riĉa krokodilo en la tuta historio de 
krokodiloj - kaj tial la plej potenca 
kaj influa. Pro la grandeco de sia 
riĉaĵo li povis fari ian ajn proponon 
politikan, kaj la Gravuloj aŭskultis, 
konsentis kaj agis. 

Senbrida ĝojo 

Kaj nun, kiam la plenkreska, 
belaspekta krokodilo kun la verda 
sango, turkisblua haŭto kaj 
smeraldaj okuloj denove elpaŝis 
publike pri la profitoj de aniĝo al 
Esperanto-Unio - ĝuste kiel li jam 
faris, kiel nekonata, senmona 
junaĝulo - ĉiuj subtenis Man 
proponon kun senbrida ĝojo. Pro la 
propraj efektivaj sukcesoj, pro kiuj 
duj lin enviis, li jam montris la 
verecon de siaj argumentoj. La 
loĝantaro - kaj blusanga, flavsanga 
kaj ruĝsanga - bruegis por nova 
referendumo pri la demando, kaj 
kiam tiu okazis, ili voĉdonis 
unuanime favore al la aniĝo. 


Do oni konstruigis ponton super 
la maro inter UK kaj EU, kaj realan 
kaj metaforan. La tuta krokodilaro 
lernis la lingvon Esperanto, trovis 
ĝin surprize facila, kaj kulpigis dun 
alian pri la prokrasto de la procezo. 
Floris tien kaj reen trans la ponton 
libera komercado, informoj kaj 
interŝanĝo de kulturaĵoj, kio 
pliridgis dujn en la Unio. 

Kaj mi ĝojus, se mi povus informi 
vin, kara leganto, ke nia klera, verda 
esperantista krokodilo trovis belan 
edzinon, kiu enmondigis plurajn 
turkiskolorajn idojn, dujn kun verda 
sango kaj esperantistaj inklinoj - 
sed mi ne povas tion fari. Nian 
krokoheroon tro okupis la instruado 
de esperantaj krokopolitikaj aferoj, 
ke li pasigu la tempon postulatan de 
la moderna krokodilinaro por 
antaŭgeedziĝa amindumado. Tamen 
se, en sia transmonda komerca 
vojaĝado li ie-tie amikiĝis kun ia 
ekzotika krokodilino, kiu logis lin en 
sian vilaĝan kotlageton nokte - nu, 
ni ne domaĝos al li la pasantan 
distraĵon, ĉar ne estas la esperant¬ 
ista maniero rifuzi la lokan 
gastamon, lit ĉu? 

Grietje Buttinger 


Andreo Marshall 


KUN GRANDA bedaŭro mi aŭdis 
pri la forpaso de Grietje Buttinger, 
92-jaraga, je la 28-a de februaro 
2017. 

S-ino Buttinger (mi neniam 
alparolis ŝin "Grietje"!) naskiĝis 
Grietje Hasima la 27-an de oktobro 
1924 en Drachten, 

Nederlando. Ŝi 
renkontis Philip 
Buttinger en 1940 
kaj venis al Anglujo 
en majo 1948 por 
edziniĝi al li. La 
geedzparo zorgis 
entute naŭ infanojn 
(Willem, Annie, 

Philip, Ilona, Jan, 

Max, Tina, Aminda 
kaj Patricia), kaj la 
familio loĝis en 
granda domo en 

Dafforne Road, Tooting, Londono. 

Post la esperantistiĝo de Philip, 
li kaj s-ino Buttinger komencis 
gastigi esperantistojn el la tuta 
mondo. Dum la jardekoj, pli ol 4000 
homoj gastis ĉe ili kontraŭ tre 
modesta kosto. Post la morto de 
Philip kaj ankaŭ post transloĝiĝo al 
alia domo en Tooting, s-ino 
Buttinger daŭrigis la gastigadon, 
ricevinte en 2013 de la Universala 
Esperanto-Asocio (ĉe la Universala 
Kongreso en Rejkjaviko) Diplomon 



pri Elstara Agado. 

Mi unue gastis ĉe ŝi en 1973, 
survoje al miaj unuaj kongresoj - la 
Internacia Junulara Kongreso en 
Sarajevo kaj la Universala 
Kongreso en Beogrado. Ekde tiam 
mi multfoje gastis ĉe ŝi, kaj ŝi ĉiam 
afable bonvenigis 
min. Ŝi estis 
malgranda virino 
sed mi ĉiam miris 
pri ŝia forto. Kiam 
ŝi estis pli ol 
80-jara kaj volis 
transloĝiĝi, ŝi 
pacience atendis, 
ĝis la ĝusta domo 
aperis en Tooting, 
ĉar ŝi volis sufiĉe 
grandan enirejon 
por parkumi sian 
biciklon. 

En tiu nova domo mi memoras, 
ke ŝi prenis mian sakon por 
senpense kunporti gin supren kaj 
poste saltis sur seĝon por malfermi 
altan fenestron. Ŝi diris al mi "La 
hodiaŭa junularo ne scias, kio estas 
forta laboro. Kiam mi estis tre juna, 
mi devis melki la bovinojn, antaŭ ol 
mi iris al la lernejo, kaj devis 
denove melki ilin post mia reveno." 

Ĉarma, afabla kaj nekredeble 
sindonema, s-ino Buttinger restos 
heroino mia en Esperantujo. ■ 

Muriel Shackleton 


Jack Warren 


NI TRE bedaŭras la morton de 
Muriel Shackleton je la 26-a de 
novembro, en flegejo apud ŝia 
hejmo en Bradford. 

Ŝi naskiĝis - kiel Muriel Gill 
- en 1928 en Wibsey, vilaĝo rande 
de Bradford. Forlasinte la lernejon 
kun dek kvar jaroj, ŝi 
laboris ĉe teksaĵ- 
entrepreno kaj 
vespere studis steno- 
grafion, librotenadon 
kaj tajpadon. Post la 
dua mondmilito ŝi 
laboris ĉe Lancasters, 
firmao kiu liveris 
aŭtomatojn al 
amuzejoj, ĝis 1965, kaj 
atingis la rangon de 
oficejestro. 

Ĉirkaŭ 1950 ŝi 
ekinteresiĝis pri 
Esperanto. Ĉe kunvenoj tiam regis 
formala etoso, sen antaŭnomoj; pli 
aĝaj kaj spertaj homoj gvidis 
aferojn. Tamen ili sufiĉe respektis 
ŝin por alparoli ŝin kiel "samidean- 
ino Gill". Inter ŝiaj amikinoj estis 
Audrey Duerden, kaj ili ambaŭ 
helpis organizi la UK-on en 
Harrogate en 1961 kaj jarojn poste 
la Britan Kongreson tie en 1981. 

Muriel daŭre aktivis en la 
Jorkŝira Federacio, deĵorante kiel 
protokolisto, sekretario kaj 


prezidanto; kaj dum jardekoj ŝi 
gvidis la bradfordan lokan grupon. 
Ŝi forte subtenis la regionan 
revuon La Blankan Rozon per 
artikoloj, vortenigmoj, poemoj kaj 
desegnoj de la kamparo. Ŝia lasta 
kontribuo - kvizo pri Jorkŝiro - 
aperis en 
printempo 2016. 

La kamparon 
Muriel ja ŝatis, 
piedvagante kaj 
tranoktante en 
junulgastejoj. Tiel 
ŝi renkontis sian 
estontan edzon. 
Vojaĝado kaj la 
naturo estis ŝiaj 
ĉefaj ŝatokupoj kaj 
provizis la fonon de 
ŝiaj artikoloj kaj 
poemoj. Ŝi ĉeestis 
la Centjariĝan Jubileon en Varsovio 
en 1987 kaj flegis kontaktojn kun 
esperantistoj el interalie Francio 
kaj Norvegio. Dum pluraj jaroj ŝi 
redaktis la bultenon de la Jorkŝira 
Dialekto-Asocio. En 2016, antaŭ ol 
malsaniĝi, ŝi verkis dialektan 
poemon pri siaj memoroj de Wibsey. 

Dum pluraj jaroj Muriel ĉeestis 
la Somerlernejojn, unue en 
Barlastono kaj poste ĉe Shallowford 
House, ĝis sanproblemoj malebligis 
al ŝi vojaĝi vagonare. David Kelso, 

Katelina Halo 


Tim Owen 


LA 14-AN de novembro 2016, post 
longa malsano, forpasis Katelina 
Halo en la ago de 92 jaroj. Ŝi dum 
jardekoj diversmaniere 
kontribuadis al Esperanto tiom, ke 
la Universala Esperanto-Asocio 
agnoskis ŝin 
honora membro. 

Kathleen Mary 
"Kate" Hall 
(esperantigita kiel 
"Katelina Halo") 
naskiĝis en 
Mitcham, Surrey la 
28-an de januaro 
1924, filino de 
Frank Hall kaj 
Constance Wyatt. 

La familio, kune 
kun fratino Sheila, 
translokiĝis al 
Ashton-in- 
Makerfield, 

Lankaŝiro en 1929, 
kiam la patro enposteniĝis kiel 
lernejestro tie. Tie Katelina 
edukiĝis, unue ĉe Liverpool 
College, Huyton, kaj poste ĉe la 
loka gimnazio. 

rimarkinte ŝian ankoraŭ viglan 
partoprenon, prave priskribis ŝin 
kiel "modelan dumvivan lernanton". 
Ankaŭ pro ŝia dumviva entuziasmo. 


Junaĝe ŝi ekinteresiĝis pri 
filatelo kaj poste pri brodado. 
Gimnazie ŝi koncentriĝis ĉefe pri 
lingvoj, studante la anglan, la 
francan, la latinan, sed ankaŭ 
historion. En tiuj jaroj ŝi unue 
provis aktori - 
pasio, kiu daŭris la 
tutan vivon. 

Katelina studis 
la francan ĉe St. 
Hilda's College, 
Oksfordo de 1942 
ĝis 1944. En plena 
milito, ŝi volontulis 
por kromaj taskoj: 
ŝi helpis homojn 
viziti infanojn en 
hospitalo, kaj 
observadis kontraŭ 
fajro. 

Pro la milito, al 
ŝi tiam ne estis eble 
fini la studojn, kaj 
en 1944 ŝi eklaboris ĉe la 
Ministerio pri Provizado en 
Londono. Dum semajnfinoj kaj 
ferioperiodoj ŝi faris laboron ĉe 
bienoj. 

kaj kapablo vigligi aliulojn, ŝi ege 
mankos al ni. Ni kondolencas edzon 
Ernest, filinon Mary, familianojn 
kaj amikojn. ■ 

Reveninte al Oksfordo en 1946 
ŝi finis siajn antaŭajn studojn, 
magistriĝis, kaj komencis 
doktoriĝan programon. En 1952 ŝi 
fariĝis helpantino pri la angla ĉe la 
Ecole Normale d'Institutrices en 
Angouleme, Francio, kaj en 1953 
finverkis sian doktoriĝan tezon 
Enkonduko al la filozofiaj diskursoj 
de Pontus de Tyard , 

16-jarcenta episkopo. 

Ŝia universitata 
kariero komenciĝis 
en 1953, kiam dum 
du jaroj ŝi estis 
komenca lekciisto en 
la fako pri la franca 
ĉe Queen's Univer¬ 
sity, Belfasto. En 
1955 ŝi translokiĝis 
al Southampton, kie 
ŝi restis dum 30 jaroj 
ĉe la tiea univers- 
itato, ĝis emeritiĝo 
en 1985. 

Esperanton ŝi unue renkontis en 
1973. Baldaŭ post la eklerno ŝi 
fariĝis kutima partoprenanto kaj 
instruisto ĉe la ĉiujara 
Somerlernejo ĉe Wedgwood 
Memorial College en Barlastono. Ŝi 
multe interesiĝis pri poezio, 
aktorado kaj verkado. Post 
emeritiĝo en 1985 ŝi fariĝis 
sekretario de la Norviĉa Jubilea 
Esperanto-Fondaĵo (NoJEF) - 
posteno, kiun ŝi tenis dum 30 jaroj 


- kaj en 1992 fariĝis redaktoro de 
La Afrika Reto, kiu celis afrikajn 
esperantistojn, kiuj interesiĝas pri 
beletra komponado. Ses eldonojn ŝi 
redaktis, ĝis emeritiĝo en 2005. 

Tiajn voluntulajn postenojn ŝi 
tenis ne nur en Esperantujo, sed 
dum la tuta vivo en diversaj aliaj 
fonoj. Jam en la bazlernejo ŝi helpis 
sian patrinon 
kun laboro por 
Church Mission 
Society, kiun ŝi 
ankaŭ 

reprezentis ĉe 
universitato kaj 
kies sekretario 
ŝi fariĝis dum 
la labora vivo. 

Iam ŝi estis 
kasistino por 
Alliance 
Franqaise, pro 
kiu laboro ŝi 
ricevis tra la 
Reĝino la titolon Chevalier de 
I'Ordre des Palmes Academiques. Ja 
prestiĝa titolo, sed Katelina neniam 
parolis pri ĝi, tiel ke la familio nur 
eksciis jardekojn poste, kaj nur 
trovis la rubandon je la lasta 
transloĝiĝo; Katelina konservis gin 
en la ŝtrumpetkesto. 

En 1986 ŝi post emeritiĝo 
translokiĝis al Oksfordo kaj 
alprenis pli da respondecoj, 
interalie kasistino de la Religia 

Kate festas sian 90-an datrevenon. 

Dramsocieto de Britio, kasistino kaj 
bibliotekistino de la Oksforda 


Post longa malsano Katelina 
mortis, pace, dumdorme. Ŝi 
estis ekster vido sed ne penso. 
Loka esperantisto Jens Spillner 
vizitis ŝin ne longe antaŭ la 
forpaso kaj povis teni ŝian 
manon. Dum kelkaj jaroj Heleno 
Fantom montriĝis vera amikino 
per plurfoja vizitado. 

La memoriga ceremonio por 
Katelina okazis la 17-an de 


compilations en 2012, kiam 
ankaŭ aperis kelkaj ŝiaj 
tradukoj en Star in a Night Sky . 
Tiuj sekvis la poemaron An Odd 
Kind of Courage en 2007 kaj la 
kritikan studon Rabelais: 
Pantagruel and Gargantua en 
1991. 


Esperanto-Societo, kaj oficistino 
por la poŝtmarka ofico de Church 
Mission Society, kiu akceptis kaj 
revendis uzitajn poŝtmarkojn. Eĉ 
sekretario de la Grupo por 
Aĉetantoj en Oksfordo ŝi fariĝis, je 
granda miro de sia multjara pastro, 
Bruce Gillingham, kiam li eksciis; 
kiel ĉiu alia membro de la eklezia 
rondo, li sciis, ke Katelina tute ne 
estis elspezema, kaj ŝercis, ke li 
dubas, ĉu ion ŝi iam ajn aĉetis. 

Katelina konservis sian amon 
por aktorado kaj verkado eĉ kiam ŝi 
eniris sian grandan agon. Okdek- 
jara ŝi daŭre asociiĝis kun la 
Religia Dramsocieto kaj publikigis 
siajn poemojn, ekzemple la 
kompilaĵon Autumn Heart and other 


decembro. Parolis nome de 
Esperanto Jens Spillner kaj Maciej 
Mirnowicz, la flegisto de Marjorie 
Boulton, kiu ĉeestis kiel ankaŭ Tim 
Owen, reprezentante EAB kaj 
NoJEF. 

La kuratoroj de NoJEF, 
agnoskante la plurjardekan 
kontribuadon de Katelina al tiu 
bonfara asocio kaj al Afriko, decidis 
donaci monon en ŝia memoro por 
subteni la unuan Internacian 
Junularan Kongreson okazontan en 
Afriko. Tiu donaco, donita en la 
nomo de EAB, ebligos al junulo de 
najbara lando ĉeesti la aranĝon 
senpage. Sendube tiu gesto plaĉus 
al tiu karmemora virino, kiu vivis 
digne kaj kristane. ■ 


56 


La Brita Esperantisto 


Numero 982 











Strangaj kuraĝuloj 


En 2007 Katelina Halo publikigis poemaron An 
Odd Kind of Courage. La titolo venis de la traduko, 
kiun ŝi faris, de Strangaj Kuraguloj, poemo de 
la ĉeĥa poeto kaj verkisto esperantista Karolo 
Piĉ. Jen la originalo kaj la traduko de Katelina. 


Mi estas unu 
el tiuj strangaj viroj, 
kiuj sin klinas 
kun varmoplenaj miroj 

al flavaj paĝoj 
de flavaj artvolumoj 
sen zorg' pri tio, 
ke dume mortaŭtunoj 

vualas don ... 

Ĉu ie sonas krioj? 

Ĉu pleb' frenezas 
sub siaj histerioj? 

La Mondo falas? 

Negrave! Ni ne timas! 

Al niaj paĝoj 

ni nin plu mute klinas; 

ĉar ni kredegas, 
ke pro d tiuj klinoj 
la Mond' neniam 
sin finos en ruinoj ... 

Kaj se la Morto 
d tien mem nun venus, 
ni seĝon montrus, 
kaj Ĝi la lokon prenus! 

Kaj ĉe d tiuj 
malnovaj grizaj libroj 
Gi kun ni sidus 
kun samaj sanktaj vibroj, 


kaj Ĝi eĉ cedus ...; 
ĉar ĉiu ties vorto 
estas potenco 
kaj vivo kaj malmorto. 

Kaj ne armiloj, 
sed libroj kaj volumoj 
savos la Mondon 
plorantan en mallumoj. 



Yes, I am one 
of that odd collection 
who bend their heads 
in awed affection 

over the pages 
of yellowed tomes, 
not caring if death 
like autumn comes 

to shroud the world ... 
did we hear a shout? 
a mob gone mad 
in hysteric rout? 


a world in ruins? 
no need to worry! 
over the page we 
bend further, dumbly; 

for we believe 
that thanks to our bending 
the world will never 
come to an ending; 

that if Death came 
at our books to find us, 
we'd point to a chair, 
he'd sit beside us, 

over the books 
all grey with dust 
he'd sit to share 
our holy lust, 

he would surrender... 
for dead poets' breath 
is life and power, 
and death to death. 

For it's not weapons 
but words and writing 
will save the world 
in the darkness crying. ■ 

Perpoŝte 



Saluton, redaktoraro de LBE\ 
Multan dankon pro la bonega 
aŭtuna numero, kiun miĵus 
sukcesis finlegi. 

Evidente, pro diversaj 
cirkonstancoj tiu numero iĝis 
granda defio, sed vi brile venkis, 
produktante belaspektan revuon 
kun interesa enhavo. Vi tute taŭge 
honoris la memoron al Paul 
Gubbins, ne nur per la nekrologaj 
tekstoj kaj bildoj mem, sed ankaŭ 
per la altnivela daŭriga laboro 
rilate la revuon. 

Dankon denove, kaj plej bonajn 
dezirojn por estontaj numeroj! 

Malcolm Jones 


La trihoma skipo malantaŭ la lasta 
Brita Esperantisto , post sia unua provo 
kunprodukti ĝin, tre fieris neatendante 
ricevi pozitivajn reagojn de kelkaj legantoj 

Karaj, 

Dankon pro la plusendo de la 
nuna numero de La Brita 
Esperantisto. Mi opinias gin tre 
riĉa, interesa, bele enpaĝigita, ĝis 
tiu grado, ke mi vere tre ŝatus havi 
ankaŭ paperan version de ĝi. Ĉu 
eblas? Se necesas pagi la kostojn, 
bonvolu indiki tion. 

Mi ne memoras, kiam mi lastfoje 
havis emon legi iun Esperanto- 
revuon de komenco ĝis la fino. 

Amike, 

Katalin Kovats 

Karaj amikoj. 

Mi legis la tutan Britan 
Esperantiston de kovrilo al kovrilo 
kaj trovis gin vere interesa kaj 
bone redaktita. Fininte instrui ĉe la 
sesio Lernu Flu, mi ĝuis legi pri la 
antaŭa kaj ankaŭ legi la komentojn 
de homoj, kiujn mi memĵus 
instruis. 

La artikolo pri Harold 
Bolingbroke Mudie fascinis min kaj 
trafis la ĝustan longecon. Aperis en 
ĝi la ĝusta kvanto da informoj por 
igi la artikolon informa sed ne 
enuiga. Gratulojn do pri la artikolo 
kaj la tut a eldono! 

Plej bonajn dezirojn, 

Anna Lowenstein 

Bildbabile 


Ne tiom maloftas kafejoj 
kaj restoracioj, kiuj uzas la 
nomon "Esperanto". Eĉ 
regule kunvenas en unu la 
Liverpola Esperanto- 
Rondo. Sed ja treege 
maloftas, ke la posedanto 
uzas ne la nomon, sed 
donas al la ejo plenan 
aspekton Esperantan, kiel 



ĉe tiu d 
vegana 
kafejo en 
Japanio. 



(-/pc it ftŭ & t o 

M f-r 

fr* niw" i C “f 

K a ns* {ŬĴ?M$Ĵ V 6^0 

*■ iu* tfr tM» 

rf >R Hn— n Vi;i ni !■*»• J 


j\ w\ 1 wn»k^' ,n toAf* + fŝt-D 

IMH m a i f ■Apiifce. 


THmki 

Dr in Its 


Sb- t“' W'tiwlK- 

FiL-thrim 

Fif-j-rrpJ? C*Kr* 

Tea Ten 

£■>■1 R** 1 r* v 

£uka Li ■ 

Bi^& 1 
Vino ViW 

hV.I 




Esperanto menciiĝis 
la 20-an de novembro en la 
televidelsendo The Chase. 
La ludanto devis elekti la 
ĝustan respondon al la 
demando "Kiom da literoj 
konsistigas la esperantan 
alfabeton?" Ŝi ne sciis ... 
sed ĝuste divenis duokaze! 

Grietje Buttinger (p. 52) kun fiero montris al vizitantoj siajn gastlibrojn. 
Dum la jardekoj ŝi plenigis kvin, rikoltante pli ol 4000 nomojn. 











